text:
Nationale Ombudsman, Reinier van Zutphen, den e siman di 30 di ougùstùs ta bishitá Boneiru. E ta organisá un enkuentro di mesa rondó pa prepará pa e konferensha di e ombudsmannan di Reino na 2022. E konferensha ei ta trata di e relashon entre siudadano i gobièrnu den e parti karibense di Reino. I e ta sigui e konferensha ku Nationale Ombudsman a organisá na Hulanda oropeo na 2019. Tambe ombudsman lo hasi un bishita na su kolega ombudsman Gwendolien Mossel na Sint Maarten.
Reinier van Zutphen: “Mi ta kontentu ku mi por ta presente na Boneiru atrobe. Ku e medidanan di corona pa hopi tempu no tabata posibel pa biaha. Si e medidanan pèrmití fin di novèmber lo mi organisá e enkuentronan di mesa rondó na Saba i Sint Eustatius tambe.”
Bishita na e fasilidat di Biba Guiá i opvang di den dia Fundashon Cocari
Tambe ombudsman ta hasi diferente bishita na Boneiru, entre otro na e fasilidat di Biba Guiá pa hóben di 16 te ku 23 aña ku ta den un trayekto di yudansa pa tempu largu serka kuido di hóben (jeugdzorg). E pilot di dos aña akí, di Biba Guiá a realisá na mart di 2021 na okashon di un rekomendashon for di e rapòrt ‘Ta relevante unda bo kuna a para’ di Nationale Ombudsman i Ombudsman pa Mucha. Tambe e ombudsman lo bishitá e opvang di den dia Fundashon Cocari: un ehèmpel di ampliashon di previshon pa grandinan di edat. E ampliashon aki a sosodé pa medio di e rekomendashon di Nationale Ombudsman den su rapòrt ‘Bista pa grandinan di edat na Hulanda Karibense’.
Deliberashon ku ombudsman di Sint Maarten
Na Sint Maarten Reinier van Zutphen ta papia ku Gwendolien Mossel, ombudsman di Sint Maarten, tokante e konferensha ku e ombudsmannan di Reino ta organisá na 2022. Tambe nan lo papia tokante e desaroyonan na okashon di e investigashon ‘Problema di studiante karibense’ i e problemátika di pobresa, tokante kua Nationale Ombudsman ta hasi un seri di investigashon den e parti karibense di Hulanda. Finalmente e ombudsmannan ta papia tokante e koperashon den e Asosiashon Karibense di Ombudsman (CAROA, Caribbean Ombudsman Association), den kua nan tur dos tin funshon ehekutivo.
E trabou di ombudsman ta sigui
No opstante e limitashonnan di biahe den esun aña i mei ku a pasa Nationale Ombudsman a empeñá pa e habitantenan di Boneiru, Saba i Sint Eustatius. Asina el a investigá entre otro e tratamentu di keho di Kuerpo Polisial Hulanda Karibense i e Ofisina di Seguro di Kuido Boneiru. Fin di 2020 ombudsman a saka su rapòrt ku den dje su prekupashonnan pa studiante karibense. For di e tempu ei minister di Enseñansa, Kultura i Siensia a laga sa ku e ta traha riba paso pa mehorá e konekshon ku enseñansa na Hulanda Oropeo pa e studiantenan aki. Ombudsman ta sigui e desaroyonan i si ta nesesario òf si no bini un mehorashon sufisientemente rápido, e lo keda empeñá pa esaki.
Aktualmente Nationale Ombudsman huntu ku Ombudsman pa Mucha ta investigá e problemanan di edukashon komo konsekuensha di pobresa. Nan ta sepra di publiká e investigashon akí banda di mart òf aprel di 2022. Esaki ta e di tres investigashon den un seri di investigashon di e problemátika di pobresa na Hulanda Karibense. Na 2020 Nationale Ombudsman i Ombudsman di Mucha a publiká nan rapòrt tokante hóben hulandes karibense i nan a yama pa yega na un enfoke integral pa kombatimentu di pobresa bou di hóben. Na 2019 Nationale Ombudsman a publiká su rapòrt di pobresa bou di hende grandi di edat.
Na 2020 Nationale Ombudsman a risibí 145 keho di habitantenan di Hulanda Karibense. E kehonan aki entre otro tabata trata di e Entidat Públiko Boneiru. Pero tambe nan tabata relatá na e krísis di corona.
Den kombersashon ku e tim di Nationale Ombudsman
Habitantenan di Boneiru, Sint Eustatius i Saba ku tin un pregunta òf ku ke entregá un keho serka Nationale Ombudsman por akudí na e tim Hulanda Karibense pa esaki:
- Via e formulario di keho riba nos website;
- Telefónikamente via +31 70 356 35 63 (alkansabel riba dia d trabou te 12 or);
- Via Skype hasiendo un sita ku nos delantá via email;
- Via Whatsapp.
E tim ta spera di organisá ora di konsulta na sèptèmber atrobe na Boneiru. Pronto lo anunsiá e tempu eksakto i e sitio. Asina e medidanan di karentena pèrmití, na fin di aña nos lo organisá ora di konsulta atrobe na Saba i Sint Eustatius tambe.


c: text/html

text:
Sosial
Shariëngela Cijntje a resultá Miss Universe Curaçao 2021
Willemstad – Djasabra anochi den Ballroom di Marriott Hotel a tuma lugá sertamen di Miss Universe Curaçao 2021. Ganadó apsoluto a resultá Shariëngela Cijntje, un hòben di 27 aña, elegante i inteligente ku den proksimo dianan lo bai hasi su preparashonnan pa por representá Kòrsou den Miss Universe den luna di Desèmber ku lo tuma lugá e biaha aki na Israel.
Di e ocho partisipantenan; (Shariëngela Cijntje, Giurvienka Seraus, Alexandra Atalita, Shakira Bito, Alvinette Soliana, Tiffany de Freitas Brás, Alvinette Soliana i Cristine Rietwijk), e premio i titulo di promé finalista a bai pa Alexandra Atalita. Na di dos lugá huradonan a skohe Giurvienka Seraus, mientras ku Shariëngela Cijntje ta Kòrsou su flamante miss 2021.
Sosial
ICONS ta lansa studio albùm “Iconicprint”
WILLEMSTAD/ Ayera, Fusions den Saliña tabata esenario pa lansamentu di e promé studio albùm di ICONS. Esaki ta un logro hopi grandi pa e tim ku a bin ta traha inkansablemente pa krea un stèmpel ikóniko pa nan estilo, zonido i presentashon. ICONS ta lansa un studio albùm ku 15 piesa, yen di sabor, amor i bon vibrashon. Entre nan e hitnan ku ya kaba a bin ta zona na radio manera Amor Real, For Real, I’m Moving On i Una Escapadita. Pero tambe esnan nobo manera, Otro Bida ku a keda lansa ayera ku su video clip!
E “Iconicprint Event” a resultá un evento masha ameno. Ku presensia di prensa i tur kantante i músiko di e banda i algun invitado spesial e grupo selektá a koroná un trayekto di kasi 1 aña. Kantantenan Dju Dju V, AmoreusZ, HnlY i Papito ConQ tabata sumamente kontentu. Ounke nos ta bibando den un tempu na unda tur hende ta ‘stream’ piesa, riba plataformanan digital tòg ICONS ku e produkshon aki ta imprimí su seyo ikóniko pa semper den e mundu di farándula lokal. Di akuerdo ku Efrem Mambi, esei ta e intenshon tambe. Ta p’esei un CD i un tarheta USB, bunita presentá. T’e máksimo deseo pa e fanátiko balorá e produkshon, ya ku a hasi hopi esfuerso pa realis’é.
ICONS ta un banda ku a sigui produsí sin kue rosea, por menshoná piesanan ‘live’ den tur género i naturalmente e produkshonnan grabá- sinembargo e produkshon aki “Iconicprint” ta e korona di tur! Ta p’esei ta importante pa e fanátiko tin’é den su kolekshon. Di akuerdo ku maneho di e banda, esaki ta e promé i kisas e ultimo produkshon den su forma i estilo- ya ku no ta usual mas pa banda òf kantante traha henter un albùm ku 15 piesa. Pues indiskutiblemente e ta ikóniko! ICONS ta gradisí tur radioemisora i fanátiko; kansionnan di ICONS ta gran faborito den lista musikal di kualke DJ i lokutor na Kòrsou, Aruba i Boneiru i p’esei Masha Danki!.
Sosial
Jeny Minguel Miss Curaçao Holland 2022 rumbo ‘Miss Petit World 2023’
Amsterdam – Den luna di Mart último Jeny Minguel a ser korona komo e promé Miss Curaçao Holland ku a kuminsá ku e trayektoria di damanan ku ta haña e oportunidat di por kompetí na Hulanda bou di number di Kòrsou. E sertámen aki netamente ta ser hasi pa yuda e hóbennan aki desaroyá I un parti masha importante pa nan no pèrdè nan identidat ku ta e problema di mas grandi ku e organisashon di Aubrey America a bin ta konstatá.
Den e trayektoria Jeny Minguel komo representante di Kòrsou na Hulanda a haña hopi oportunidat di ta den aktividatnan ku tin ke aber ku Kultura i Turismo. E la asta partisipá den komishon di Stichting Tula presidí pa Vany Hooi pa asina toka parti na e trayektoria di e selebrashon “Dia di Tula”
Jeny ta un damita di apénas di 19 aña di edat ku awor aki ta studiando pa Social Maat-schappelijk Werker kaminda e ke aportá na yuda hóbennan ku problemanan spesial di depreshon ku ta un di e problemanan ku e mes a eksperensia durante Covid.
Awor aki Jeny a haña e oportunidat komo embahadora di nos komunidat Antiano pa bai representá Kòrsou na Republiek Dominicano Novèmber próksimo den e Festival di Beyesa “Beauty World International 2023” organisá pa Ana Lydia Gonzalez Galban ku lo tuma lugá entre 7 pa 13 di Novèmber próksimo na Punta Cana!
Jeny su preparashonnan lo kuminsá I e lo ser guia pa Aubrey America I e Team di AAMTP ku diferente profeshonalnan ku ta biba na Hulanda ku ta Yu Di Kòrsou.
Sigui nos medionan sosial di Aubrey America pa asina biba di aserka e preparashon di nos Miss Curaçao Holland Jeny Minguel! Pa mas informashon por bishita nos página di FB, Instagram I website:www.aubreyamerica.com
Sosial
‘Bacchanal Tribe’ ku DESTRA ta keda p’un otro biaha!
WILLEMSTAD/ Ya for di den luna di ougùstùs grupo di karnaval A’legria a publiká nan konsepto pa e jump-in Bacchanal Tribe. Siman pasá den forma ofisial a presentá esaki na prensa sin por a pensa ku e siman aki tin ku posponé e fecha pa motibu di mal tempu ku ta pronostiká. Den e próksimo 8 dianan, ta pronostiká dos tanda di mal tempu pa Trinidad & Tobago ku ta e
Daily Nobo
A SALI NA KLA KU JERSON ROSALINA TA METÍ DEN MUCHU MAS KOS
GENARO THODÉ, MIEMBRO DI E GÈNG DI RUMANNAN YEUNG, KONDENÁ NA 4 AÑA DI KASTIGU DI PRIZON
KOLOMBIANO, ALAIN JOSEPH ORTEGA TINOCO TA BAI SERÁ PA A VIOLÁ MUCHA MUHÉ DI 12 AÑA (MENOR DI EDAT).
Gobiernu no tin fondo pa publiká pèrmit pa konstrukshon den korant
“IPKO Poppetje gezien, kastje dicht”
A SALI NA KLA KU JERSON ROSALINA TA METÍ DEN MUCHU MAS KOS
KOLOMBIANO, ALAIN JOSEPH ORTEGA TINOCO TA BAI SERÁ PA A VIOLÁ MUCHA MUHÉ DI 12 AÑA (MENOR DI EDAT).
GENARO THODÉ, MIEMBRO DI E GÈNG DI RUMANNAN YEUNG, KONDENÁ NA 4 AÑA DI KASTIGU DI PRIZON
Gobiernu no tin fondo pa publiká pèrmit pa konstrukshon den korant
“IPKO Poppetje gezien, kastje dicht”
Trending
-
Lokal6 days ago
A SALI NA KLA KU JERSON ROSALINA TA METÍ DEN MUCHU MAS KOS
-
Lokal6 days ago
KOLOMBIANO, ALAIN JOSEPH ORTEGA TINOCO TA BAI SERÁ PA A VIOLÁ MUCHA MUHÉ DI 12 AÑA (MENOR DI EDAT).
-
Lokal6 days ago
GENARO THODÉ, MIEMBRO DI E GÈNG DI RUMANNAN YEUNG, KONDENÁ NA 4 AÑA DI KASTIGU DI PRIZON
-
Lokal6 days ago
Gobiernu no tin fondo pa publiká pèrmit pa konstrukshon den korant
-
Lokal6 days ago
“IPKO Poppetje gezien, kastje dicht”
-
Lokal7 days ago
BETESDA I PRO BISTA ta bai konsierto “SIGUI PA DILANTI” ku yudansa di Curacao Suits Hotel i El Señorial
-
Lokal7 days ago
Siman di Deaxo Croes, Punta pa Punta (Crossing for Prevention)
-
Sosial7 days ago
ICONS ta lansa studio albùm “Iconicprint”

robotstxt: allowed

filter: keep


text:
Publiká riba 03 Ougùstùs 2021
WILLEMSTAD – Ministerio di Tráfiko, Transporte i Planifikashon Urbano (VVRP) ta informá ku a kuminsá un investigashon den Servisio pa Obranan Públiko (OW). Den kuadro di e investigashon akí ta nesesario pa tuma algun medida di órden.
Motibu di e investigashon ta kehonan riba falta di integridat di algun funshonario di OW ku a keda entregá serka e ministerio. Komo ku e kehonan akí ta asina serio a tuma e desishon pa start un investigashon di inmediato i tuma e medidanan di órden pa duna espasio na e investigashon.
Ministerio di VVRP ta enfatisá ku e investigashon ku a keda anunsiá lo sosodé ku rèspèt pa tur esnan envolví i konforme tur e reglanan di profeshonalidat.
Pa tur esnan envolví ta konta ku tur hende ta inosente te na e momento ku nan kulpabilidat keda probá. Pa e motibu akí lo no duna niun informashon mientras ku e investigashon ta kanando.


text:
WILLEMSTAD — FDDK despues di a sera laso ku Inder (Instituto Nacional de Deportes, Educación Física y Recreación) i Cubadeportes a tuma e promé stap pa konkretisá akshonnan konkreto pa su maneho deportivo. ?Esaki ku e mira pa futuro kaminda lo mehorá servisio i amplia produktonan. Mas ku klaro esaki ta en espera di e supsidio nesesario.
Den e kuadro pa formashon deportivo FDDK a trese 4 persona Eksperto den e materia aki di nos bisiña Isla Cuba.
Nan lo ta di bishita na nos isla pa por diagnostiká e estado di nos deporte: téknikamente, organisatioriamente, administrativamente i mas prinsipal e humano ku mester traha den i rondó di tur loke tin di haber ku deporte.
FDDK ta konsiente ku nos tin skarsedat i ku mester di un mehorashon den e nivel deportivo. Ku e trayekto aki FDDK tambe a habri posibilidat e eksperto Cubanonan Duna sosten na FDOK tambe.
Tin ku bisa asekra ku direktiva di FDOK tabata hopi habri i positivo pa e oportunidat aki.
E delegashon cubano ku ta konsistí di Barbara Perlys de Lara Pacheco ,Tani Garcia Jimenez, , Alfredo Cabrera Miranda i Armando Pascual Liermo lo tei di bishita te ku 16 desèmber. Durante e periodo aki nan lo bishita vários organisashon i fasilidatnan deportivo pa wak kon nan ta funshoná.
Despues di e bishita nan lo traha i entrega un rapòrt splikando nos e punto nan kaminda nos por mehorá nos deporte nashonal.
Cuba apesar di ta un isla relativamente chikitu tin un rekonosimentu renombrá rònt mundu pa loke ta trata deporte i ta un di e pilar nan prinsipal den e mundu deportivo pa loke ta trata eksportashon di konosementu tékniko deportivo na nivel te doktoral. I tur esaki e a logra di produsí ku relativamente tiki rekurso. E logronan aki ta hasi nan pa nos e kandidato perfekto pa duna nos konseho pa drecha i pronto yega nan nivel di rekurso humano prepará i paga pa por traha den deporte.
Pa maneho di FDDK e ta konosí kaba e rekurso presisamente e rekurso humano ta un di nos debilidatnan mas grandi pa motibu ku e presupuesto pa esaki pa años kaba ta pone ku no tin espasio pa amplia e personal pa traha den deporte.
Señor Patricio Bridgewater ta e persona ku FDDK a apuntá komo e guiá i pa yuda e ekspertonan bishita e diferente fasilidat i organisashonnan.
Keda pendiente pa mas informashon durante e luna di bishita di e ekspertonan.


text:
E resistentia ku hopi tin pa e Palabra di Dios ta den realidat e resistentia di kambio den su bida.
Nan ta pensa ku nan ignoransia tokante e bèrdat lo permití nan biba ku nan erornan, PERO Dios sa ku den bèrdat nan no TIN OREA pa skuch’E … i si nan no ke skuch’E, nan tampoko lo ke relashoná kun’E.
Bo ta pensa ku bo por fingi konos’É mientras bo ta hasi ‘bon obra’. Por ta sobra hende por kere bu, pero…
Dios ta mira tur kos… . E sa dikon nos ta hasi loke nos ta hasi, no ta sirbi di nada hasi trampa òf gaña.
Konklushon, wak atrobe dikon bo ke sirbi Dios, ta pa e privilegio, òf pa fingi? Òf el a bira un karga kaba? Pensé.


text:
MERKA — Floyd Mayweather i Manny Pacquaio ta ketu bai den notisia, kasi un siman despues di e pelea entre nan dos. Ta parse ku despues di e pelea tin mas notisia riba e bòksdónan ku promé ku e pelea siman pasa.
Despues ku Floyd Mayweather a bisa algun dia pasa ku e ta interesá den un revancha ku Pacqiuao, awor e bòksdó a kambia di idea. Den un entrevista ku kanal di televishon Showtime Mayweather a bisa ku e no ta interesá den un revancha ku Pacquiao.
E entrevista ku Showtime a keda hasi djamars anochi i lo keda transmití djasabra pa e kanal. Mayweather a rekonosé ku anteriormente e la bisa ESPN ku e ta interesá den un revancha.
“Mi a kambia di idea,” Mayweather a bisa. “Na e momentunan aki, mi no ta interesá den un revancha, paso Pacquaio ta un mal pèrdèdó i e ta un kobarde … Si bo a pèrdè, aseptá bo derota i bisa, ‘Mayweather, bo tabata e mihó bringadó.'”
Tambe Mayweather a bisa ku e no ta kere ku e leshon na Pacquiao su skouder tabata e problema den e pelea.
“Èksküs, èksküs, èksküs,” Mayweather a bisa.
Segun Mayweather, Pacquiao tabata lihé. “Su man robes tabata lihé. Su man drechi tabata lihé i e tabata tira ambos lihé i ku forsa. Mi no ta kere e asuntu di leshon ey anto mi no ke pa e públiko tampoko kere e kos ey.”
Mas aleu Mayweather a sugerí pa Pacquaio bringa, no kontra dje, pero si riba su kartelera na sèptèmber próksimo. Segun Mayweather, esei ta un bon manera pa nan tur dos gana sèn
Banda di Mayweather i Pacquiao bòkseo ta kontinua mañan ora den e pelea estelar Canelo Alvarez enfrentá James Kirkland. Tambe den e pelea ko-estelar lo tin Humberto Soto kontra Joseph Diaz. Segun Oscar de la Hoya di Golden Boy Promotions, den peleanan estelar di mañan lo tin mas akshon ku e pelea di siman pasa entre Pacquiao i Mayweather.


text:
3 di mei
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
3 di mei ta e di 123 dia di aña (124 den un schrikkeljaar) riba e kalènder gregoriano. Ta resta 242 dia pa finalisa e aña.
A sosodé[editá | editá fuente]
A nase[editá | editá fuente]
A fayesé[editá | editá fuente]
A selebra/konmemorá[editá | editá fuente]
- Dia Mundial di Libertat di Prensa (desishon 48/432 di Asamblea General di Nashonnan Uni na 1993), ta wòrdu selebra desde 1994.


text:
Aruba Bank ta e banco local cu ta conoci pa sostene deporte na Aruba. Aruba Bank a sponsor Blue Eagles Aruba, un team di menor bou di 8 aña cu ta practica baseball.
Blue Marlins Aruba conhuntamente cu e organisacion di Centro di Bario Noord Eagle a bin hunto pa crea e ekipo pa asina por duna e e muchanan oportunidad di por bai representa Aruba na Cartagena, Colombia durante e siman di 2 pa 8 di augustus.
Aruba Bank ta desea e ekipo completo, cu ta consisti di dieztres (13) hungado, y e coaching staff cu ta consisti di Giovanni Leocadia, Alvaro Maduro, Andy Figaroa y Jourick Blanco, exito durante e campeonato. Go get them!


text:
ORANJESTAD: Diahuebs mainta den un encuentro ameno Minister Endy Croes a gradici y felicita miembronan di prensa pa nan excelente trabou cu nan ta eherece, di informa nos pueblo di Aruba debidamente, buscando semper e informacion corecto pa comparti.
Libertad di expresion ta un derecho fundamental cu prensa tin y cu mester cuida, prensa obhetivo tin un papel sumamente importante den esaki, ban protehe e libertad di expresion y aplica e derecho aki na un forma responsabel y den tur transparencia, respet y semper cu e berdad, buscando ambos banda di medaya.
Tur aña ariba prome di September un dia importante cu nos ta para keto, reflexiona y reconoce e trabou valioso di nos miembronan di prensa di Aruba. Minister Endy Croes ta desea tur miembronan di prensa hopi exito y pa continua desplegando nan excelente trabou.
Concluyendo Minister Endy Croes a felicita tur prensa, skirbi, scucha y mira cu ta informa nos pueblo debidamente!


text:
ORANJESTAD – Departamento di Impuesto ta un departamento di gobierno cu tin e tarea pa garantisa entrada di impuesto y pa facilita e contribuyente pa por cumpli cu su debernan fiscal. Responsabilidad fiscal ta encera entregamento di declaracion y haci e pago corespondiente na tempo.
E cumplimento (of “compliance”) cu entrega di declaracionnan di impuesto ta un parti importante pa loke ta trata e comportacion fiscal di un contribuyente. Durante e ultimo añanan e cumplimento ta fluctua y a keda den su mayoria bou di 80%. Departamento di Impuesto ta subraya cu e cumplimento pa cu entregamento di declaracion di inkomstenbelasting y winstbelasting mester mehora. Por ripara cu e cumplimento riba tereno di winstbelasting a
cuminsa disminui gradualmente y ta un desaroyo preocupante pa Departamento di Impuesto. Cumplimento pa cu entregamento di declaracionnan mensual ta bayendo den bon direccion y por mehora aun mas.
Aki ta sigui un bista di e “compliance” pa loke ta declaracionnan di impuesto cu a wordo entrega y e esfuerso pa mehoracion riba e tereno aki.
Sin declaracion ta paga mas
Keda sin haci declaracion ta nifica cu Inspector di impuesto lo impone un cobransa taxativo basa riba un calculacion. Alabes e cobransa lo inclui un boet pa incumplimento. Esaki ta nifica cu e contribuyente tin cu paga mas hopi na impuesto locual por causa cu e ta cay den un situacion financiero dificil y inespera.
Trahando pa mehora “compliance”
Departamento di Impuesto ta trahando constantemente pa mehora e compliance pa esaki por yega rond di 80% of 90%. E departamento no solamente ta keda informa e contribuyentenan di nan derecho- y debernan fiscal pero ta actua tambe na momento cu e contribuyente no ta haci caso di e notificacionnan menciona.
Conscientisacion pa cu cumplimento cu debernan di impuesto ta forma un parti esencial di e plan di comunicacion di Departamento di Impuesto pero tambe ta e responsabilidad di empresanan di contabilidad, abogadonan fiscal y tambe representantenan di comercio caminda cu ta enfatisa cu cada contribuyente mester ta consciente di e responsabilidad serio aki. Keda sin entrega un declaracion di impuesto y haci e pago concerni no ta un opcion mirando cu esaki ta castigabel pa ley.
Departamento di Impuesto kier duna mas transparencia den e trabaonan riba tereno di compliance, kier hala atencion di esnan cu no ta cumpliendo debidamente y ta gradici den e mesun rosea e contribuyentenan cu si a cumpli debidamente cu nan deber di entrega nan declaracionnan di impuesto. E grupo aki a demostra e consciencia y importancia di asumi nan responsabilidad. Paso na final “Cumpli cu impuesto ta cumpli cu bo pais.”
Gerencia di Departamento di Impuesto
8 di september 2022


text:
Pornografia infantil lo stop ora anos como ser humano adulto para keto, para keto di berdad cu nos curason y pensa ‘Kiko ta e derecho di bida y futuro di un criatura?‘. Derecho di mucha ta cuminsa ora ta mira di berdad kico ta na bienestar general. Den caso di mucha, mas ainda, pasobra e mucha mester di e hendenan adulto pa proteg’e ora e mes no por hasi esaki pa su mes.
Recientemente a discubri un grupo di pedofiel na Europa cu ta rekeri como miembrecia pa pone un video di pornografia infantil riba nan website. Pa bo por keda miembro mester sigi pone mas video ‘nobo’. Cosnan exceso asina ta pasando den nos mundo. Tin hende cu ta pensa cu bo mester por penetra den e mente di e pedofiel pa por influenci’e pa cambia su actitud. Gui’e, convenc’e, paso ser’e generalmente no ta fin di su trajectoria. Pornografia infantil ta usa mucha, pa sasia necesidadnan sexual di hende grandi. Den mi opinion e ta un asunto asina serio, delicado y di decencia cu e ta rekeri un mente y curason adecuado pa por deal cu e tema.
Na Europa tin discushonnan con leu por papia di pornografia si e mucha mes a copera. Si tin hende na Aruba cu ta pensa cu esaki ta normal, comunidad lo permiti esaki tambe? Parse cu cada biaha nos ta hala nos normanan un tiki pa por sigi trendnan of modernismo.
Pa hendenan cu kier studia e relacion entre etica y pornografia infantil na un forma serio tin suficiente informacion cu ta kibra bo curason ora bo lesa nan. Ta horible pa lesa kico adultonan ta capas di hasi cu mucha chiquito y te hasta baby. Podise ta bon pa tur hende cu ta pedofiel potencial lesa nan. Si nan tin curason, nan lo bay busca judansa psychiatrico of psycologico mesora pa juda nan cura di nan malesa mental.
Tin ora ta bon pa nos realisa cu abuso di mucha ta un fenomeno cu ta existi den nos comunidad no di awo, pero di semper. Y e ta keda existi tanten hende keda mantene silencio riba e tema. Podise ta bon idea pa usa silencio na un forma constructivo y para keto un rato y purba cana den sapapto di tur e mucha y adultonan cu a jega di sufri di abuso sexual.
Pensa pa bo mes: ‘Con e mucha ey lo ta sinti su mes?’. Of: ‘con ami lo sinti si ami tabata e mucha ey?’ of ‘Kico ami lo sinti si e mucha ey tabata mi jiu cu mi ta stima cu henter mi curason y cu mi lo nunca permiti pa hasi’ele danjo?’
Pa mas info lesa entre otro – Rutgers Nisso Groep – De bestrijding van kinderporno en de bescherming van kinderen (op het Internet en daarbuiten)


text:
Den e cine cortico ‘Muhe Frida’ Alydia Wever ta duna su version di 7 arcetipo di e artista Mejicano Frida Kahlo. Alydia ta bisa cu Frida a inspir’e, mescos e lo keda inspira tur generacionnan cu lo topa cu Frida di un forma of otro. Mes colorido, bohemico, mistico y controversial cu Frida Kahlo su bida tabata, asina Alydia, hunto cu Felix de Rooy y Ryan Oduber a blend e naturalesa fotogenico y colorido di Aruba den nan produccion.
Continue reading “Muhe Frida – cine artistico y mistico di nos propio suelo.”


text:
Por ta ya caba bo a dal un dushi banjo of bo a lesa bo buki favorito of bo a resa, pero toch bo no por pega sonjo.
Tin hopi motibo pakico bo no ta drumi bon. Si bo a caba di pasa den un experencia traumatico y bo ta pasando den hopi emocion, ta masha normal cu bo no ta drumi bon. Pero pa majoria hende preocupacion ta e motibo principal pakico nan no ta drumi bon.
Podise bo no por hasi masha hopi na e problema mes, pero aki nan tin algun tips cu por traha pa bo:
1. Esaki ta un ehercicio leuk, pa bo hasi’e cu 2 hende. Busca un hende cu bo ta confia. Si bo no tin un hende cu bo por confia, realisa cu ta bon pa bo busca amistad cu bo por confia. Si ta necesario, busca judansa profesional. Sinta cara cara pa otro y pone un holoshi pa ring despues di mei ora. Abo ta cuminsa conta e otro persona tur loke ta molestia of preocupa bo. E otro persona ta scucha y tin tur atencion pa bo den e mei ora aki. E ta sacudi su cabes y ta scucha cu su curason, pero no ta duna mucho comentario. Despues di mei ora boso ta cambia e rol y abo ta scucha e otro cu mes tanto atencion. Bo por palabra pa hasi esaki un biaha pa siman of pa luna. E ta alivia!
Majan nos ta duna bo un otro ehercicio… corda bin bek!


text:
Kiko Inner Work ta
Kiko Inner Work ta?
Trabao Interno ta un proceso cu ta resultá den transformacion y desaroyo di un persona. E ta encerá kiko cu ta cu bo ta haci pa bo por bin den contacto cu, mira, conoce y compronde loke ami ta jama bo naturalesa energetico menos tangible. Nos naturalesa tangible ta por ehempel nos curpa, bo por touch e. Pero nos tin ful un mundo cu nó ta tangible y cu si ta ful sentible y parti di nos realidad diario! Esaki ta e reino di sentimentonan, emocionnan, pensamentonan y tur structura di pensamento manera prehuicionan y creeencianan, instincto, deseo, necesidadnan y cualidades y nan sensitividad.
Te na e momento cu nos nó conose e reino aki suficiente, e ta motivá comportamiento, sin cu nos sa! Pero haciendo e trabao intero bo ta bira mas y mas consciente di e procesonan inconsciente (automatico) aki. Bo lo mira mihor kiko e efectonan ta den e mundo mas visibel p'afor di bo mes. Esakinan por ta práctico y positivo den algun caso, manera ora un mama of tata ta bula pa gara su yiu cu ta bai cai for di un stoel. Pero den otro casonan, e por zorg pa problemanan door cu nos ta comporta nos mes inadequa. Manera dal un mucha ora e yora of grita un empleado bou di bo. Esakinan ta eigenlijk señalnan di falta di conexion y comprension di nos mes y ta indica pues limitacion den desaroyo.
Y e mesun limitenan aki, ta hustamente momentonan unda bida ta brinda nos oportunidad pa nos por ser a conosi cu e motivacionnan inconsciente den nos! Esaki no tur ora ta facil. No. Sino ningun hende lo tabata tin problema y nos a haci algo tocante esaki dia bieu. Pero unda no tin consciencia, nada no por cambia. Y nos no por laga afó cu nos tin un boluntad propio (free will) cu a haci cu nos mes, consciente of inconscientemente, a tuma cierto desicionnan den un cierto momento den nos bida.
Maske cu algun di esakinan di berdad tabata pa trata di cuida y yuda nos mes na e momento, den un punto mas laat den nos bida toch a cuminsa limita nos. Mescos ora nos ta un mucha di 3 aña, y ora bira 4-5 aña, e size di paña di ora nos tabata 3, no ta sirbi mas. Asina tambe ta pasa cu maneranan di biba (haci y comportá) cu nos a dicidi na un punto den bida, esakinan djies tin biaha no ta klop mas despues den nos bida. E ora ta nos mes tin cu cambia e desicionnan aki unda cu mester. Y pa esey por sosede mester di pa cuminsa consciencia, y despues actuacion.
E prome cosnan cu ta necesario pa cuminsa conose nos mes den e nivelnan aki, ta siña para kieto y ta dispuesto pa refleha riba nos mes. Y tambe compronde y acepta cu trabao interno ta un proceso, y lo tuma su debido tempo. Si bo a tuma "x" tempo pa haci un cos un tal manera, e lo tuma "xy" tempo pa esaki por cambia tambe. Pero no obstante, bo lo mira resultado. Pasobra cada tiki consciencia cu bo haya, y cada tiki esfuerso cu bo tuma den forma di accion diferente, ta haci un impacto visibel riba bo y rond di bo.
Trabao intero ta encerá tambe un actitud suave na bo mes. E actitud aki, of masbien e ausencia di e actitud aki ta forma den hopi caso pa gran parti un obstaculo den desaroyo personal. Con esaki ta serca bo, tambe bo ta siña pues den e proceso. Y pasobra trabao interno ta encera cambio y pasobra cu esaki por ta asina confrontante, e por ta agradabel pa un persona experienciá guiabo riba e caminda aki, cana cu bo y tey p'abo te na unda cu bo mester. Na dado momento, bo ta catch e cuenta y por sigui bo so pa cada vez mas largo tempo, te cu ora no mester di guia regular mas.
Y pa esaki mi ta na bo servicio!


text:
Danki na CEDE Aruba nos por sigui cu proyecto di Trey-merdia (Afterschool program) pa hoben y mucha di scolnan secundario y primario (voortgezet y basisschool)
Docentenan cu nan asistentenan ta guia e studiantenan for di ora cu nan yega na nos Centro (situa na Piedra Plat 50) for di 1:30 te cu 5:30 pm. For di dialuna te cu diahuebs. Nos tin tres tipo di pakete, cu of sin lunch na un prijs di famia.
Nos localnan y facilidadnan ta amplio cu airco, uzo di Internet pa estudio, copy machine, uzo di materialnan disponible y tambe nos tin un speeltuin pa e muchanan y un cancha deportivo pa recreacion.
Aparte di Huiswerkbegeleiding nos tin tambe “Cas di Musica” cu ta brinda oportunidad di haña les den diferente instrumentnan bou gia di docentenan profesional.
Fundacion Centro Famia Piedra Plat ta traha riba un base social cu ta asisti hobennan den nan formacion y desaroyo escolar.
Nos coordinadora Juffr. Angy Pichardo hunto cu su team y docentenan dynamico y professional ta cla pa ricibi e studiantenan pa e aña escolar nobo.
Pa inscripcion por tuma contacto via Whatsapp Cell: 6995545 of E-mail: centrofamiapp@gmail.com por subi nos website: www.centrofamiapiedraplat.com
Nos Fundacion ta desea tur nos studiantenan exito pa cu e aña escolar nobo y tur docentenan nos ta desea hopi pasenshi, amor y sabiduria pa cu e trabou tan importante den eseñansa di nos muchanan y hobennan. Cu Dios ilumina boso tarea tan dificil awendia.


text:
Prome Minister Evelyn Wever-Croes: Den e reunion cu Embahador di Reino Hulandes na Caracas, A TRATA DIFERENTE TOPICO DI VENEZUELA
Prome Minister Evelyn Wever-Croes:
Den e reunion cu Embahador di Reino Hulandes na Caracas,
A TRATA DIFERENTE TOPICO DI VENEZUELA
Gobierno di Aruba a reuni cu Embahador di Reino Hulandes na Caracas, señor Robert Schuddeboom. A trata diferente topico di Venezuela. Ministernan presente den e reunion tawata Minister di Husticia señor Rocco Tjon, Minister di Economia, señor Geoffrey Wever y Prome Minister señora Evelyn Wever-Croes.
Un topico cu sigur a haya atencion tawata e frontera cu Venezuela cu ainda ta cera. A conclui cu tin interes na ambos banda pa e reapertura di e frontera. A elabora riba e reto y preocupacionnan cu tin pa cu e reapertura aki. Señor Schuddeboom a menciona cu cosnan ta birando miho na Venezuela y ya ta mirando e economia creciendo. Hendenan ta hañando mas trabou, mas entrada, tin mas producto y comestibel disponibel pa mas hende. Esaki, Prome Minister a duna di conoce, “ta haci cu nos ta sinti nos mes mas alivia”.
“Semper nos a bisa cu e problemanan di Venezuela por wordo soluciona pa Venezuela den Venezuela. Nos no por soluciona problemanan di Venezuela pa nan. Nos ta dispuesto pa yuda. Aruba a yuda pa hopi aña pero na e momentonan aki unda e efectonan di pandemia ainda ta wordo sinti, nos tin cu yuda nos mes na Aruba prome cu nos yuda otronan”, Prome Minister a expresa.
Pa loke ta trata e frontera, e ta cera ainda. Gobierno ta na mesa di negociacion cu Venezuela pa habri e frontera gradualmente cuminsando cu e frontera maritimo ora cu ta asina leu pa asina por importa materialnan di construccion y productonan hopi mas barata cu Aruba por haya di Venezuela. Aunke cu esaki lo yuda baha costo di bida na Aruba, e mester wordo haci na un forma controla pa ta sigur cu cosnan ta bay manera mester ta.
Un siguiente stap ta e reapertura di trafico areo directo entre Aruba cu Venezuela. Na e momento aki e ta habri pero no cu liñanan directo sino via un otro pais manera Panama, Colombia y Santo Domingo. “Nos ta trahando riba esey”.
Tambe ta trahando riba e visa cu ta wordo exigi pa esnan na Venezuela cu kier drenta Aruba pa aplica pa esey na embahada na Caracas.
“Nos kier cuminsa na traha riba e parti maritimo y una bes esey ta hinca den otro, nos lo considera e siguiente stap. Pa nos bay asina leu, ta hopi importante si pa nos economia cuminsa crece y cu nos tin cupo di empleo pasobra esey ta e tema principal, crea cupo di empleo pa tur esnan cu ta bibando na Aruba aworaki. Unabes nos ta fuerte para riba nos pia, e ora nos por pensa na yuda otro paisnan”, Prome Minister a enfatisa.
Pa finalisa, Prome Minister a duna di conoce, “Nos ta kere si cu si e situacion na Venezuela mehora, e ora nos por tin hopi relacion cu nos por bay estrecha entre Aruba cu Venezuela riba termino mas largo cu por trece beneficio na Aruba. Na e momento aki nos ta tum’e stap pa stap pa mira con nos ta yega prome na e reapertura di e parti maritimo pa despues nos por sigui. E tabata un bon reunion y sr Schudeboom ta esun cu ta keda encarga cu esaki ayanan na Caracas y lo keda informa nos riba esaki”.


text: Diabierna madruga casi birando mainta a drenta informe di cu tin un dama hopi agresivo na un adres na Sero Blanco, mesora a dirigi un patruya na e sitio. Na caminda pa e sitio a drenta otro informa pa nan bay cu mas pura y mas patruya ya cu e situacion a escala. Na yegada di e patruya a bin haya e dama completamente sin paña y tabata gritando ela pasa man pa un palo y tabata bati esaki cu furia. Na un dado momento hasta polisnan a prepara pa saca nan arma despues di varios biaha bisa e dama pa benta e palo abao ela haci esaki ey polisnan a probecha y tacticamente a control’e. E vehiculo di transporte pa detenidonan a presenta y asina nan a logra pa hiba e dama pa hospital.


text:
Diabierna ultimo ATIA a organisa su septimo Annual Corporate Event den cual semper ATIA sa di trese topiconan interesante y al caso. E aña aki ATIA a scohe pa trese dilanti un topico cu tin hopi pregunta riba dje: e reapertura di e refineria. Despues cu gobierno a firma e acuerdo cu CITGO y a lanta Refineria di Aruba na oktober di e aña aki, a keda relativamente keto relata na e refineria. Un pregunta cu ta biba sigur cerca mayoria di comerciante y pueblo en general ta, ki dia e refineria lo ta operacional.
Pa contesta e pregunta aki entre otro, ATIA a invita e director di Refineria di Aruba, Sr. Alvin Koolman y e Project Director di CITGO Aruba N.V., Sr. Alirio Zambrano como oradornan principal pa e anochi aki.
Dilanti un sala yena cu invitadonan manera Gobernador Interino di Aruba, Vice-Presidente di Parlamento, Minister di Economia, Minister di Turismo, y miembronan di e comunidad di comercio y industria di Aruba, Sr. Ronnie van Trigt, como presidente di e hunta di ATIA a habri e anochi cu e mensahe pa comercio pa crea un vision di confiansa, y e vision di confiansa aki lo traduci su mes den oportunidadnan y maneranan nobo pa eleva e manera di hasi negoshi na Aruba, asina beneficiando nos pueblo y nos economia.
Sigientemente, Minister di Economia, Sr. Richard Arends a duna su prome discurso oficial como minister. Minister Arends a trese un mensahe di positivismo pa cu aña 2017, den cual ela subraya e inversionan cu ta pasando riba nos isla, entre otro e Watty Vos Boulevard, Green Corridor, e waf di Barcadera, pero tambe e pronto reapertura di e refineria y con e proyectonan aki ta catalysa actividadnan economico.
Sr. Alvin Koolman, director di Refineria di Aruba a splica cu e tarea di e compania aki ta pa supervisa CITGO Aruba N.V. y controla si e refineria ta mantene su mes na reglanan y acuerdonan formula den nan contrato. Ademas ela splica cu e tipo di refineria manera lo habri awor na Aruba, cual lo ta un “upgrader”, ta un di esunan mas avansa y necesario den e procesamento di crudo. E crudo lo ricibi un upgrade na CITGO Aruba pa despues e pasa pa otro refinerianan caminda lo produci e producto final pa benta. Den e mundo actual di petroleo un upgrader tin mas balor y longevity cu un refineria mes.
Sr. Alirio Zambrano, Project Director di CITGO Aruba N.V. a pone enfasis riba e balornan cu CITGO ta carga pa tur su companianan. E balornan aki ta inclui seguridad, eficiencia, confiabilidad y responsabilidad social. Tambe den su discurso Sr. Zambrano a demostra dicon e ‘business model’ aki lo ta esun perfecto pa Aruba, caminda Aruba lo hunga un rol fundamental entre Venezuela y resto di mundo.
E parti di discurso a wordo finalisa door di e directora nobo di ATIA, Sra. Michelle de Groot, kende a enfatisa e rol di ATIA como bos di comercio y e planes di ATIA pa e aña benidero.
E anochi a conclui cu oportunidad pa network y socialisa acompaña pa musica di Tsunami. E evento aki, completamente sold out, ta mustra un biaha mas di tin un interes inmenso bou di e comunidad di comercio e industria di Aruba. ATIA ta gradici e sponsornan, CMB, Refineria di Aruba, CITGO Aruba N.V. y Pepia Est. pa nan aporte na e magno evento aki.


text:
Gobierno di Aruba ta reacciona riba consternacion encuanto e problematica di animalnan riba caya.
Gobierno di Aruba ta reacciona riba consternacion encuanto e problematica di animalnan riba caya.
Ley di Cacho a drenta na vigor na aña 2015, pero na aña 2019 Gobierno di Aruba a dicidi di haci un cambio drastico di maneho pa cu e problematica di cacho riba caya pasobra e ley a wordo neglisha mucho largo. Na aña 2020 a logra deshaci di e “kill cage” y a introduci e Centro di Control di Cacho como un luga cu si ta wordo maneha pa por yuda controla e populacion di cacho na Aruba den un miho forma.
Den e prome 100 dianan di Gobernacion un di e prome pasonan cu a ser tuma pa Minister Ursell Arends tabata di reactiva y actualisa e plan nacional. Tambe a logra aloca fondononan pa e actividad nan den e plan aki por continua den 2022. Entre esaki ta e plan pa chip y registra mascotanan, hunto cu ekipo y personal pa por haci esaki mas eficiente como tambe ehecuta control di ley di cacho. E plan completo di National Plan for Stray Animals pronto lo ser publica pa comunidad di Aruba por tin bista mas profundo di e problematica y maneho.
E problematica tin su complexidad, urgencia y retonan cu no ta facil, pero no haci nada no ta un opcion pa minister di Naturalesa. Tin diferente aspecto na dje cu tin cu wordo considera y atendi. Un reto por ehempel ta cu no ta tur fundacion ta riba e mesun liña di ki accionnan mester tuma, y banda di esaki e problematica di animalnan riba caya facilmente ta sali for di man si no tin ningun control y maneho. No por lubida cu animalnan ta parti di nos naturalesa, y nan ta sernan bibo cu sentimento y ta causa emocionnan profundo serca e ser humano tambe
Ta importante pa aclarea cu Bureau City Inspector (BCI) no ta mata cacho. E departmento di gobierno cu ta pone e cachonan drumi segun protocol decente y pa evita dolor y sufrimento ta Servicio Veterinario. BCI actualmente ta acudi solamente riba meldingnan urgente, pero actualmente e cantidad di melding ta asina hopi cu no por acudi na tur.
Ainda no a ni cuminsa atende cu cachonan cu ta cana rond riba caya cual ta responsabilidad di e doño pa mantene nan den un cura. Minister Arends tin e compromiso pa logra yega na solucionnan concreto y ta sigui haci esfuerso pa logra cu tur stakeholders por ta riba e mesun liña. Un palabra di gratitud ta bai na esnan cu ya caba ta contribuyendo na ta parti di e solucion. Alabes ta haci un yamada en general pa ban enfoka hunto riba solucion y areanan cu nos tin den comun.
Den esaki comunidad mes tambe tin un responsabilidad; si bo ta stima bo cacho, hinc’e den bo cura. Tuma e pasonan necesario na tempo pa evita cu bo cacho ta reproduci si nan cria no ta desea. Tin hopi fundacion cu por brinda ayudo y informacion necesario pa cu esaki. Na final di dia e responsabilidad ta di nos tur pa ta un miho doño pa nos mascota. Cacho den cura, ley e ta!


text:
Piedra Plat – Diadomingo anochi pa mas o menos 10’or polis di Santa Cruz a bay altura di un supermercado na Piedra Plat pa un accidente.
Segun esnan presente, un señora na stuur di un Toyota Yaris a dal contra un baranca ariba e caminda principal di Piedra Plat y a sigui core.
Algun persona a logra stop e Yaris un poco mas pabou di unda e la dal lagando bumper cu plachi number atras.
Dilanti di e supermercado polis a topa cu e Yaris, na stuur un señora di edad y na banda un dama hoben cu tawata duna polis tur dato.
Parse cu e señora lo ta malo di salud of a bira malo tras di stuur momento cu e tawata bayendo rotonde di Piedra Plat.
Durante cu polisnan tawata papia cu e dama hoben e señora no tawata papia nada. Polis a pidi pa un ambulance.
Na yegad e Paramediconan a cana bay na e auto y a papia cu e señora y nan por a mira di biaha cu e algo pasa e señora debi cu e no ta papia.
Nan a pidi’e pa baha for di auto locual e la haci y hunto cu un Paramedico a e la cana subi den ambulance unda a bay sigui control’e.
Mester a warda ariba road service pa nan mira con ta bay haci cu e Yaris, mirando cu e lo no bay core ariba su mes un forsa debi cu a kibra e tire dilanti banda drechi.


text:
WILLEMSTAD - Mainta tempran di djadumingu 18 di sèptèmber, Sentro di Operashon Marítimo (MOC) di Wardakosta Karibe Hulandes a alertá e barku patruyero tokante un boto sospechoso. Despues di e notifikashon di MOC, Zr.Ms. Groningen a nabegá bai e lokalidat di e boto sospechoso pa interseptá esaki. E avion patruyero Dash di Wardakosta tambe a keda dirigí na e lokalidat pa asistí e barku patruyero.
Una bes den besindario e barku a lansa su dos botonan rápido di intersepshon, asina yamá FRISC. Na momentu ku e pasaheronan di e go-fast a nota e FRISC-nan, nan a purba hui i a kuminsa tira bultunan ku kontrabanda den laman. Al final despues di un persiguishon kòrtiku e sospechosonan a keda detené. Riba e go-fast tabatin seis sospechoso ku mas pakete ku droga.
Durante momentu di kaba di atendé e promé akshon, Zr.Ms. Groningen un biaha mas a keda notifiká di un boto sospechoso. E biaha aki tambe e FRISC-nan a kuminsá ku persiguishon pa obligá e boto pa stòp. E kuater pasaheronan di e boto akí a keda detené i huntu ku e paketenan, ku supuestamente tabata kontené droga, a keda tresé a bordo di Zr.Ms. Groningen.
Mas lat den dia a deskubrí un di tres go-fast ku tabata nabegá serka den besindario di e barku patruyero Groningen. Un biaha mas a lansa e FRISC-nan pa sali bai investigá. A resultá ku e boto tabata un go-fast, ku tres pasahero ku tabatin supuestamente bultunan di kontrabanda na bordo.
A trese un total di 13 sospechoso i mas o ménos 3700 kilo di kontrabanda, di kua mitar tabata kokaina i e otro mitar di mariwana, na bordo di Zr.Ms. Groningen. Tur e sospechosonan mas e paketenan a keda entregá na outoridatnan na Kòrsou pa sigui investigá e kasonan. E bultunan, despues di investigashon, a keda destruí.NOTA: Texto scirbi den Papiamento fonetico di Corsou.
ORANJESTAD – Un dia despues cu a raporta e caso tragico di e hoben Daniel Perez-Cujia di 24 cu a hoga den un piscina den fin di siman, e motibo exacto no ta conoci. Tin varios versionan ta circula, unda cu uno ta bisa cu tabata hunga e wega di ken ta keda mas largo bou di awa, mientras cu otro version a bisa cu e hoben a cay, dal su cabez y hoga den e piscina. Autoridad a confisca e curpa pa determina kico por a causa e morto di e hoben aki. NoticiaCla ta manda palabra di condolencia na famianan di e fayecido.
SEROE COLORADO - Diadomingo pa 10.35 central di polis ta wordo notifica di un acidente basta grave den Colorado.Na yegada di patruya ta pidi pa un ambulance y materialwagen cu maximo urgencia mirando cu den un di autonan tin 3 persona cu no ta duna señal di bida y cu tin 4 persona mas gravemente herida.Diferente Ambulance a yega na e sitio y transporta 3 mucha ( 10 luna, 3 aña y 5 aña) y un hende mayor di edad cu maximo urgencia pa hospital. Pa 11.28 Dokter De Cuba a constata morto di: Joanne Carolina Wouters, Aruba 13 oktober 1987
WILLEMSTAD - Barku di Marina Zr.Ms. Groningen nabegando aktualmente pa Wardakosta Karibe Hulandes, den mainta di 16 se?pte?mber, a intersepta? un transporte di droga di mas o me?nos 1200 kilo di kontrabanda. Esaki ta e di 14 kaptura di droga pa Zr.Ms. Groningen, desde ku e barku patruyero ta nabegando den Karibe desde aprel 2022. Ku e kaptura aki? Wardakosta Karibe Hulandes tin un total di droga di mas o me?nos 10.000 kilo ku a konfiska? den an?a 2022.
ORANJESTAD - Despues di a finalisa cu exito un estudio di un an?a, diabierna ultimo binti aspirant a ricibi nan certificado y diploma di ‘Buitengewoon Agent van de Politie’ (BAVPOL), for di man di Director di Wardacosta di Caribe Hulandes, Frank Boots y Alpha Falbru, Directora di ‘Opleidingsinstituut Rechtshandhaving en Veiligheidszorg (ORV). E aspirantnan a ricibi e diploma y certificado durante un ceremonia na Marinebasis Parera. Awor e aspirantnan ta agente di Wardacosta completamente desaroya y establece y nan ta bai reforsa e basenan di Wardacosta na Corsow, Sint Maarten y Aruba.


text:
WILLEMSTAD — Djasabra último olympia Taekwondo Association a organisá e kampionato internashonal di Taekwondo titulá TK5 Curaçao 2015 kaminda a partisipá Aruba, Curacao i Surinam. Tur pais tabata tin 5 atleta infantil i 5 atleta junior. E kampionato a bai den e sistema si tagteam kaminda tur pais a bini ku nan mihó atletanan pa kompetí kontra di otro. Mester bisa ku tabata tin peleanan hopi interesante i fuerte. Di tur e peleanan ku tabata tin e team di Aruba a sa di Sali na promé lugá, Curacao a sa di Sali na di dos lugá i Sürnam na di 3 lugá. Un pabien spesial ta bai pa e entrenadó di OTA kual ta Gilson Lourens i tambe Audy Muller ku ta di e skol Gold Medal. E team di infantil di Curaçao a konsistí di, Earthson Thode, Rahim Antonio, Nasser Lahham, Yizar Anthony, Reangel de Windt i Loverson Plaisimond i e team di junior a konsistí di Samuel St. Aubin, Juan Felipe Diaz, Yael Wolf, Theodore Heiliger i Jeancloude Crispulo
E team infantil di Aruba a konsistí di Damon Delamore, Joshua Klaber, Jahmani Eisden i Rasheed Lowe I e junior a konsistí di Hakeem Lowe, Zahyon Klaber, Jourde Klaber, Justin Arrindell I Jayvan Jansen
E team di Surnam a konsistí di Faiz Gummels, Arieen Menso, Rivano Mac-Donald, Jayron Vriesde i Said Djemani i e team di junior a konsistí di Samaki Pinas, Germar Altmann, Ryan Jaggoe, Jair Jaigroep.
E direktiva di Olympia Taekwondo Assocation ta masha kontentu ku e manera ku e aktividat a kana i tambe kier a yama e pueblo di Curaçao masha danki pa a sostené e atletanan Curaçao.
Olympia Taekwondo assocation ta trahando masha duru mes pa por logra sera fondonan di manera ku por sigui traha riba desaroyonan general pa tur su atletanan. Keda pendiente pa mas di Olympia Taekwondo Association.


text:
E trajecto di HBO Bachelor Informatie- en Communicatietechnologie (ICT – online) aki lo ta 3 aña di les y e di cuater aña ta pa stage y scriptie.
E trajecto aki ta wordo ofreci na Aruba pa:
· persona-nan cu tin HAVO diploma
· persona-nan cu tin MBO nivel 4
. persona-nan cu no tin diploma y tin 23 aña lo haya durante promer anja e colloquium doctum di faculteit.
E les nan digital ta wordo poni na disponibilidad di e studiante.
Di e moda aki e studiante por sigui asina e les cu ta wordo duna durante dia na Universidad di Curacao online.Tentamen ta wordo haci na Aruba y guia ta wordo ofreci riba diasabra.
Pa inscribi pa e trayecto di HBO por uza e link aki di e website di UoC https://www.uoc.cw/admissions/registration-for-new-students
Pa informacion por tuma contacto cu SEDA na 5687399.


text:
WILLEMSTAD — Ayera den oranan di atardi, Sport en Ontspanningsvereniging di Brandweer Korsou a tene un seremonia chikitu I a hasi boutiso di 2 uniform pa nan timnan. Ta trata di respektivamente e tim di softbol ku a hanja 2 uniform nobo, kual ta konsisti di un pechi kolor kora ku Brandweer skirbi ariba, kamiseta blou skur I pantalon shinishi. E di dos set di uniform tin pantalon blanku, kamiseta blou skur I tambe ta ser kombina ku e kolor kora, kual ta kolornan ku ta tipifika Brandweer.
Pa lokual ta trata e tim di futbol, SOV Brandweer pa basta tempu kaba tabata partisipa na diferente torneo pero sin un uniform. Den kuadro di esaki, SOV Brandweer kier a yama un danki ENORME na ACU ku a kere den e tim di Brandweer I a sa di kontribui ku un uniform super bunita pa e tim di futbol. Ayera den oranan di atardi, representante di ACU, Sra. Arianna Roos huntu ku Sr. Elvin Regina, Komandante di Brandweer a hasi e boutiso di e uniform aki. Porsierto ku e uniform di futbol ya lo bai ser usa durante di enkuentro e fin di siman aki di futbol na velt di KAE. SOV Brandweer Korsou kier a yama danki na tur persona ku di un of otro manera a yuda pa yega na e dos uniformnan aki I sigur lo bai saka kara I gana den e uniformnan nobo aki.


text:
VOOGDIJRAAD TA AKLARÁ SU FORMA DI TRAHA
MINISTERIO KONSERNÍ HUSTISIA
VOOGDIJRAAD TA AKLARÁ SU FORMA DI TRAHA
PUBLIKÁ RIBA 27 OUGÙSTÙS 2022
Esaki en konekshon ku publikashonnan den media.
WILLEMSTAD – Bureau Voogdijraad a tuma nota di publikashonan ku a bini dilanti den prensa i riba media sosial den kual un grupo di tata anónimo ta duna keho riba e forma di funshoná di e organisashon. Nan ta alegá ku nan bos no ta wòrdu skuchá. Bureau Voogdrijaad ta lamentá esaki pasó esaki ta krea un impreshon negativo i inkorekto. E organisashon no por duna informashon tokante kasonan individual pa protekshon di privasidat di e kliente.
Pa aklará esaki Bureau Voogdijraad ta duna informashon tokante su proseduranan o sea su manera di traha. Bureau Voogdijraad ta un organisashon ku ta resortá bou di Ministerio di Hustisia di Kòrsou. Serka Bureau Voogdijraad e bienestar di e menor ta sentral. Bureau Voogdijraad ta e úniko organisashon ku konforme lei, Kódigo Sivil buki 1 artíkulo 238-243, tin e tarea pa sali na bienestar di tur menor entre 0 pa 18 aña. E edat akí ta ku eksepshon di e hóbennan ku e organisashon ta intermediá p’e pa alimentashon. E organisashon por intermediá den e kaso akí te ku ora e hóben tin 25 aña di edat i ta siguiendo un estudio.
E esensia di Bureau Voogdijraad ta pa hasi investigashon i konsehá. For di 2016 Bureau Voogdijraad a hasi un kambio den su prosedura di traha kaminda, entre otro, ta enbolbí tur tata den tur investigashon, te asina leu ku tin akseso na e tata. Tambe Bureau Voogdijraad ta traha transparente i ta kompartí ku kada kliente kiko e por spera. Ta trata kada kaso riba su mes i ta hasi un investigashon independiente i profeshonal.
Bureau Voogdijraad ta investigá den prinsipio huntu ku e menor, su mayornan (mama i tata) i ambiente sosial kiko ta nesesario pa e menor krese i desaroyá den un ambiente sano. Si ta nesesario e organisashon ta pidi hues pa intervení. E intervenshon semper ta bai tokante medidanan di gran impakto riba e menor i su famia, ku ta protehá mesora òf invadí e derechonan básiko di un famia/bida privá. E interes di e menor ta semper sentral i bienestar di e menor ta e promé konsiderashon den kaso di un posibel intervenshon.
Den práktika Bureau Voogdijraad ta wòrdu aserká pa medio di diferente profeshonal ku ta sali dilanti pa nan kliente, pero e organisashon tin ku bolbe enfatisá ku serka nan durante e investigashon ta e bienestar di e mucha ta sentral. Bureau Voogdijraad ta neutral durante e investigashon i den e konseho na korte. Apesar di esaki chèns ta grandi ku un partido lo ta mal kontentu. For di ora e kaso yega serka Bureau Voogdijraad, en general ta pasó tin un situashon ku partidonan no ta di akuerdo ku otro.
Bureau Voogdijraad semper ta para habrí pa kontestá preguntanan di kasonan individual na esnan konserní i/òf duna informashon tokante nan prosedura (manera di traha). Pa mas informashon por tuma kontakto ku Bureau Voogdijraad via di nan:
Página di “Facebook”: Voogdijraad Curaçao
Numbernan di telefòn: +5999 461-6166, number di ekstenshon 200/204 òf +5999 671-8259 / +5999 671-825


text:
Renaissance Wind Creek Curaҫao a selebrá Dia di Prensa na 5 o’Clock Somewhere Bar & Grill
WILLEMSTAD- Djaweps, riba dia di prensa, a tene un evento eksklusivo komo gradisimentu na prensa lokal. Mester bisa ku e atardi a wòrdu bon bishitá i por a konta ku un ratu masha ameno. E evento pa prensa a tuma lugá na 5 o’Clock Somewhere Bar & Grill konsepto di Margaritaville ku resientemente a habri su portanan na Renaissance Mall. Angelo Martes, ehekutivo pa Renaissance Wind Creek Curaçao Resort a yama tur hende bon bini, “Nos ta masha kontentu di mira nos amigunan di prensa serka nos. Esaki ta nos manera di estrechá lasonan duradero ku prensa lokal i di bisa danki pa kobertura ku empresanan di Wind Creek a bin ta risibi durante aña. Wind Creek tin konfiansa den ekonomia di Kòrsou, ta invirtiendo p’asina sigui desaroyá e produkto turístiko di Kòrsou general i di Renaissance Wind Creek Curaçao Resort en partikular. Nos ta sumamente kontentu i orguyoso ku nos por a reklutá talento nan lokal i train nan di akuerdo ku e stándarnan di 5 o’Clock Somewhere pa brindá un ekselente servisio na tur kliente lokal i internashonal. Danki na pueblo di Kòrsou tambe, pa e reakshon sumamente positivo!”
Tokante 5 o’Clock Somewhere Bar & Grill:
Esaki ta e di dos 5 o’Clock Somewhere Bar & Grill konsepto den Karibe. Normalmente nos ta selebrá ‘happy hour’ riba un djabièrnè atardi 5’or; sinembargo, awor Kòrsou ta ‘happy’ tur momento di dia! Aktualmente tin 15% deskuento pa tur lokal ora mustra un ID. Na 5 o’Clock Somewhere Bar & Grill tin bon músika, ‘bitesnan’ delisioso i e kòktelnan di mas dushi. E bar rústiko i ‘trendy’ lo ta un sitio ideal pa gruponan di amigu sinta relahá i disfrutá di un atardi òf anochi tremendo. Kòrda ku tin Happy Hour tur dia di 5’or pa 7’or i tur djabièrnè i djasabra tin músika bibu.
5 o’Clock Somewhere Bar & Grill su menú ta ofresé p.e Chicken Wings, Patacones, Ceviche i Awasá Wedge Salad. Sin lubidá e 5 o’Clock burger- super dushi, esaki ta un hamburger di Angus beef riba grill ku turkey ham, keshi merikano,webu i mayonès riba un pan brioche. Loke sigur ta hala atenshon ta e menú di kòktel, akinan tambe tin un variashon grandi; skohe entre Margarita, bibidanan frozen i bo ‘mix drink’ faborito i muchu mas. Bo tin sigur un bon motibu pa bishitá 5 o’Clock Somewhere Bar & Grill tur dia mes, ya ku ta ofresé ‘daily special’ variando di un Bucket Mania te na un Whiskey ‘n Wings. 5 o’Clock Somewhere Bar & Grill ta habrí tur dia for di 4’or atardi pa 11’or di anochi. Pa pa mas informashon bishitá http://www.facebook.com/5somewherecuracao i sigui @5somewherecuracao.


text:
Debí na oumento di tasa di interes proyektá riba merkado finansiero internashonal CBCS ta bolbe hisa su tasa di interes ofisial
WILLEMSTAD/PHILIPSBURG – Centrale Bank van Curaçao en Sint Maarten (CBCS) ta hasi su
maneho monetario mas stringente, oumentando su tasa di interes ofisial (beleningsrente) ku 150
punto porsentual, te na 3,50%. ‘Tasa di interes ofisial’ ta e tasa ku CBCS ta ofresé e bankonan
komersial pa fiansa den kaso ku nan tin falta di likides. Último biaha ku a ahustá e tasa akí tabata
dia 7 di yüni 2022. E oumento aktual ta den kuadro di e oumento proyektá di e tasanan di interes
riba merkadonan finansiero internashonal, partikularmente e tasa di Reserva Federal
Estadounidense. Maske e reserva ofisial bruto i e kobertura di importashon ta sigui na un nivel
sólido, segun proyekshon, esakinan lo sigui baha den transkurso di e aña akí. P’esei, CBCS su
Komité di Maneho Monetario1 (abreviá na ingles komo MPC) lo sigui vigilá e desaroyonan
ekonómiko i monetario den e union monetario i adaptá su maneho monetario si ta nesesario.
Entre otro komo konsekuensia di e disturbionan den kadena di suministro debí na e guera na
Ukrania i e pandemia di COVID-19, tabatin un oumento fuerte di preis di materia prima na nivel
mundial, loke a oumentá e inflashon drástikamente rònt mundu. Apesar di e oumento di inflashon,
e Produkto Interno Bruto (PIB) real lo sigui krese na tur dos pais di e union monetario den 2022.
Tabatin un oumento supstansial den turismo di estadia tantu na Kòrsou komo na Sint Maarten den
e promé mitar di aña, loke a sostené e rekuperashon ekonómiko di e paisnan akí. E ekspanshon di
PIB real den e promé mitar di aña ta keda reflehá tambe den un oumento den e nivel di ekstenshon
di fiansa na sektor privá. ‘Sin embargo, mirando e oumento di inflashon, e echo ku tin un grado
konsiderabel di insertidumbre, i ku e faktornan en kuestion ta predominantemente negativo, a
revisá e proyekshon di kresementu ekonómiko pa ámbos pais, adoptando un pronóstiko ménos
positivo kompará ku esun di yüni 2022. En bista di esaki, pa 2022 ta proyektá un kresementu di PIB
real di 5,5% pa Kòrsou i 5,8% pa Sint Maarten’, segun direktor ehekutivo di CBCS, Sr. José Jardim.
E oumento konsiderabel di preis, tantu di krudo komo di otro tipo di materia prima riba merkado
internashonal, a pone ku e union monetario su ‘relashon di interkambio’ (na ingles, terms of trade)
a deteriorá. Pa e motibu ei, ta proyektá ku e défisit riba kuenta koriente di balansa di pago lo
empeorá mas rápido ku loke a premirá. Ademas, ta premirá un bahada mas rápido den e reserva
ofisial bruto. Den e promé ocho lunanan di 2022, e reserva ofisial bruto (ekskluyendo reserva di
oro) a disminuí ku NAf. 283.5 mion. Por atribuí e desaroyo akí na un subida den e kuenta di
importashon debí na e oumentonan supstansial den preis di materia prima riba merkado
internashonal i e rekuperashon di aktividat ekonómiko den e union monetario. Fuera di esei, e
oumento di tasa di interes riba merkadonan finansiero internashonal a oumentá apetit di e
bankonan komersial i invershonistanan institushonal lokal pa invertí den eksterior, en buska di
rentabilidat mas haltu.
Un oumento proyektá den importashon, kombiná ku e bahada den e reserva ofisial bruto, a
okashoná un bahada den e kobertura di importashon, di 5,9 luna na fin di 2021 pa 5,4 luna na fin
di yüli. ‘Aktualmente, ta premirá ku pa fin di aña e kobertura di importashon lo baha te
aproksimadamente 5,0 luna, loke ainda ta kómodamente riba e norma di 3 luna’, dr. Jardim a sigui
bisa. Na mes momento, for di febrüari di 2022, likides di e bankonan komersial ta ekshibí un
tendensia di bahada, prinsipalmente debí na bahada di depósito na dòler di bankonan komersial
na Banko.
Den un esfuerso pa frena inflashon, Reserva Federal Estadounidense (Fed) a oumentá su tasa
federal na kuater okashon kaba e aña akí. Den e último ahuste, na yüli di 2022, Fed a oumentá su
tasa meta (target rate) ku 75 punto porsentual, te na 2,25% – 2,50%. Esaki ta promé biaha for di
1994 ku Fed a oumentá su tasa ofisial asina rápido den asina poko tempu. Ta premirá ku e tasa di
Fed lo sigui oumentá den transkurso di e aña akí. Debí ku nos florin (NAf) ta mará na dòler
estadounidense, e tasanan di interes riba merkadonan monetario internashonal ta afektá e tasanan
di interes riba merkado monetario di e union monetario di Kòrsou i Sint Maarten. Un oumento di
e tasa di Fed tin un efekto inmediato riba tasa di merkadonan monetario internashonal.
‘Mirando tur e desaroyonan aki, CBCS a disidí di oumentá su tasa di interes ofisial entrante 5 di
sèptèmber 2022 ku 150 punto porsentual mas, te na 3,50%. Esaki ta e di dos oumento pa e aña
akí. Fuera di esei, CBCS ta bai konsentrá riba alargá e plaso promedio di e sertifikadonan di depósito
(na ingles, CD) den sirkulashon. Pa logra esei, lo reintrodusí plaso mas largu (di 12, 26 i 52 siman)
na e emishon di CD ku ta tuma lugá kada dos siman. Lo emití CD ku e plasonan menshoná, tantu
na NAf komo na dòler estadounidense, pa asina amplia e opshonnan di invershon lokal di e
bankonan komersial i mantené e posishon di divisa na un bon nivel’, asina e direktor ehekutivo a
komentá.
Por último, Jardim a splika ku, te ainda, e faktornan ku por afektá perspektivanan ekonómiko di e
union monetario ta predominantemente negativo. E faktornan prinsipal ta un oumento adishonal
den preis di materia prima, un reseshon den e union monetario su partnernan komersial prinsipal
i kondishonnan finansiero mas stringente. Fuera di esei, meskos ku tabata e kaso den e pronóstiko
anterior, brote nobo di COVID-19 i implementashon di medida di ousteridat presupuestario ku no
ta laga espasio pa invershon públiko por peligrá e ritmo di rekuperashon ekonómiko tantu na
Kòrsou komo na Sint Maarten. Mas aleu, i esaki ta konta prinsipalmente pa Kòrsou, e desbalanse
aktual riba merkado laboral ta keda un faktor ku por tin un efekto negativo. En kambio, si reanudá
e aktividatnan di refineria, esei por kontribuí na un ritmo di rekuperashon ekonómiko mas rápido
ku loke a premirá. Na Sint Maarten, retraso den e aktividatnan di rekonstrukshon i posibel desaster
natural por afektá su kresementu ekonómiko.
Willemstad, 2 di sèptèmber 2022
CENTRALE BANK VAN CURAÇAO EN SINT MAARTE


text:
Yoga ta realisashon di Dios. Ta e logro di unidat di e alma ku e Ser Supremo. Ta e revelashon den hende di su propio transendensia. Konosementu perfekto di esensia di e ser ta kulminashon di tur konosementu. E konosementu aki ta sabiduria.
Segun e Filosofia di Yoga, Dios ta unu. Kreashon ta sali di su Ser i tur alma ta parti integral di universo. E ta E Bida den tur loke ta eksistí, E Inteligensia di tur ser konsiente i E Plenitut di tur amor. E logro di inmortalidat, infinidat i bienaventuransa ta den dje.
Tur enseñansa i tur téknika di yoga tin e propósito di guia e hende pa logra Divinidat. Un bida di yoga ta un bida penetrá di Dios segun yoga. Primeramente ta nesesario iluminá kada aspekto di nos bida ku lus di Dios, saturá kada momentu ku amor, deboshon i adorashon.
E logro pa realisá Dios ta semper posibel denter di e poder spiritual di kada ser humano. Kada un di nos a ser kapasitá pa konosé, revelá i realisá Dios, pasobra nos ta dotá ku e kapasidat di mir’e denter di e lus puru di nos konsiensia, di pèrsibi’e denter di e iluminashon di nos birtut i di realis’é denter di e dibinidat di nos alma. E presensia di Dios denter di nos, ku nos por biba konstantemente bou di tur sirkunstansia, ta e prinsipio fundamental di yoga.
Etimológikamente e palabra yoga ta bin di un rais Sanskrit ku ta nifiká unidat òf identidat apsoluto. Por studi’é i praktik’é bou di su siguiente aspektonan.
Laya Yoga òf yoga di e mente
Den Laya Yoga e mente ta totalmente apsorbé den e pensamentu di Dios, na tal ekstremo ku tur su fakultat i funshonnan ta iluminá solamente pa lus di birtut di e Ser Supremo. Ta kaminda e mente ta identifiká su mes konstantemente ku e lus i atributonan di Dios te ku ta solamente e kualidatnan dibino ta iluminá, inspirá i guia tur potensia mental.
Mantra Yoga òf yoga di e palabra sagrado
Un mantra ta un palabra sagrado spesífiko ku tin kolorashon ku e bèrdat relashoná ku Dios i santidat. E palabra ta símbolo di un pensamentu ku na su turno ta proyektá un ideal. E mantra, ripití sin interupshon ta despertá i mantené e idea di Dios.
Jhana Yoga òf yoga di e Supra-konsiensia
Jhana Yoga ta e unifikashon di nos konsiensia ku konsiensia dibino. Konsiensia ta independiente di tur pensamentu i konsepto. Pensamentu i konseptonan ta, na manera di papia, e diferente olanan den e oséano di e konsiensia. Konsiensia ta infinito i puru. E ta kósmiko i apsoluto. E ta, primeramente, konsiensia di nos mes i di e Ser. Atrabes di unifikashon di nos konsiensia ku e konsiensia kósmiko nos ta realisá Dios.
Karma Yoga òf yoga di akshon
Akshon riba su mes, komo ekspreshon di e Ser, komo manifestashon di Dios atrabes di hende, komo homenahe na Dios den tur akto diario, esei ta Karma Yoga. Un akshon sin deboshon na Dios i amor di e alma, ta únikamente vanidat. Den manifestashon di e atributonan di Dios atraves di nos servisio, nos alma ta permanesé den konstante union ku n’Eb.
Bhakti Yoga òf yoga di amor
Di tur nos sintimentu i emoshonnan amor ta esun di mas sublime. E ta e forsa dibino. E ta e poder di Dios den e alma humano, Su forsa kreador den nos. Den su perfekshon, amor ta deboshon apsoluto na Dios komo plenitut supremo. Den Bhakti Yoga, Dios ta Amor i e kaminda pa realisá Dios ta amor, únikamente amor. Amor ta krea e unidat spiritual, e unidat di alma.
Raja Yoga òf yoga di ekilibrio síkiko
Serenidat ta e trankilidat dinámiko di e alma. Ta un estado di kalma profundo den nos konsiensia. Ekilibrio ta proveé e serenidat nesesario pa enfoká tur nos poder i forsa riba Dios. Raja Yoga ta e método pa yega na ser unu ku Dios atrabes di serenidat.
Kriya Yoga òf yoga di e Ser
E Ser Supremo ta Dios. E ser individual ta alma di hende. E diferensia entre nan dos ta di grado no di kalidat. Atraves di Kriyab yoga e ser individual kada bes, mas i mas, ta bai desvelá e atributonan dibino den dje, tantu asina te ku e Ser Supremo ta yega na manifestá Su mes kompletamente den dje. Esaki nos ta yama outo-realisashon.
Hatha Yoga òf yoga di e kurpa
Ku Hatha Yoga nos ta yega na realisá e poder i beyesa dibino di nos organismo. Nos kurpa ta e instrumento pa realisá Dios i manifestá e alma. E ta sostené pa e sustansia di Dios i ta funshoná den harmonia ku leinan di e espíritu. Hatha Yoga no ta pa desaroyá e físiko manera ta e kreensia komun. Ta harmonisashon di e organismo físiko i di e sistema nèrvioso ku e bèrdat i leinan di Dios.
Outor: Krishna Yogananda
Saká for di Kriya Yoga Magazine
Tradusí pa Diana Pinto
HATHA YOGA
Den e siguiente parti nos ta bai elaborá un poko mas riba e delaster yoga, esta, hatha yoga. Manera anteriormente bisá hatha yoga ta e parti di yoga ku ta dirigí su mes riba e aspekto físiko di yoga kual, atrabes di posturanan (asanas), finalmente tin e ophetivo di tur yoga, esta: evolushon integral di e ser humano.
Ku e práktika di hatha yoga sinembargo bo por alkansá tambe metanan konkreto den un tempu relativamente kòrtiku ku ta prepará e individuo pa e siguiente stap den su evolushon. E metanan konkreto ta riba terenonan físiko, mental i emoshonal.
Benefisionan físiko di Hatha Yoga
Hatha Yoga ta:
- Fleksibilisá e artikulashonnan
- Aktivá e sistemanan nèrvioso sentral i perifériko i e sistemanan simpátiko i parasimpátiko
- Enrikesé kapasidat vital
- Regulá e sistema endokrino
- Stimulá sirkulashon
Benefisionan mental i emoshonal
E praktikante di e posturanan di hatha yoga (òf asanas) ta eksperensia kietut i outonomia pa ku su medio ambiente. Esakinan, huntu ku e konsentrashon riba e ritmo respiratorio, ta yuda suprimí elementonan ku ta kousa konflikto interno. E resultado ta ekilibrio mental, serenidat i optimismo.
No tin limitashon di edat pa kuminsá ku e práktika di hatha yoga. Hatha yoga ta benefisiá tur hende, na kualke momentu i na tur edat. Pa optené mayor benefisio, sinembargo, no mester praktiká hatha yoga komo un lès di gemnastik mas. Den hatha yoga e individuo mester sinti deskanso, trankilidat i pas.
Algun postura klásiko di Hatha Yoga:
Sarvangasana
Sarvangasana ta spesialmente benefisioso pa normalisá tur desfunshon di e glándulanan di tiroide i paratiroide. E tiroide ta e glándula mas importante di e sistema endokrino. Den e postura aki e ta risibí masashi i ta ser irigá ku sanger na momentu ku preshon’é ku e kachete.
Mas aleu e ta strèch e parti di garganta i e parti ariba di lomba sèrvikal i e parti patras di e kolumna vertebral i ta aktivá sirkulashon den e region pélviko i e region apdominal.
Personanan ku tin un digestion slou tambe ta risibí gran benefisio. E postura aki ta yuda hende muhénan ku problemanan femenino. Personanan ku ta sufri di spatader ta optené deskanso pa e pianan.
E posishon invertí aki ta duna e kurason un deskanso ya ku sanger ta yega sin ku e tin di pòmp esaki manda ariba. Tur tehido di kara i e selebre ta haña mas sanger kual ta yuda e memoria miéntras e kútis ta mantené su freskura natural pa tempunan largu.
Bhujangasana
Bhujangasana ta fleksibilisá henter e kolumna vertebral i ta yuda koregí deformashon den esaki. E ta é postura indiká pa doló di lomba. E ta stimulá tur arteria, bena i fibranan muskular i nèrvioso. P’esei, entre otro, e ta mehorá memoria.
E ta oumentá kapasidat respiratorio i ta purifiká e laringe.
E ta tonifiká tur vísera apdominal i ta fortalesé múskulonan apdominal i múskulonan di e nèk. Pa hende muhé e ta ekselente ya ku e ta tonifiká ovarionan i e útero i ta aliviá gran kantidat di desfunshon di e órganonan aki.
E ta stimulá funshonamentu di nir i p’esei ta oumentá nan poder di eliminashon miéntras e ta purifiká e organismo.
Paschimotanasana
Paschimotanasana ta un postura di strèch ku ta tonifiká e region intestinal. E ta ser konsiderá e postura mas importante pa koregí konstipashon. E kontrakshon di e múskulonan apdominal ta aktivá sirkulashon di sanger.
E tin tambe benefisionan síkiko.
Savasana
Tur seshon di hatha yoga ta finalisá ku relahashon. E postura di relahashon yama savasana. Den savasana e individuo ta relahá su mes físikamente, mentalmente i spiritualmente. Pa por relahá e físiko primeramente mester opservá i bira konsiente di tenshonnan muskular den e kurpa pa despues, konsientemente, eliminá esakinan. Seguidamente ta pasa pa e relahashon mental kual e individuo por alkansá atrabes di opservashon di e ritmo di rosea. Di e relahashon mental e Yogi ta sigui ku e relahashon spiritual kaminda e ta retirá su mes for di e konsiensia físiko-mental i for di e konsiensia di e ego. E ta stòp di identifiká su mes ku kurpa i mente i identifiká su mes ku e Ser interior.
Ta rekomendabel pa, inisialmente, praktiká hatha yoga bou di guia di un instruktor ku eksperensia pa asina evitá kualke leshon di múskulo òf artikulashonnan (skarnirnan). Ta importante tambe pa nunka no hasi ningun postura ku ta surpasá kapasidat di e kurpa.
Asina hatha yoga lo ta di gran benefisio pa e praktikante.
Outor: Saká for di Kriya Yoga Magazine
Tradusí i adaptá pa Diana Pinto
3,456 Bia mirá, 4 Bia mirá awe


text:
Atrabes di e siguiente Fitness Challenge di Fundashon Alton Paas Dia 10 mart 2019 na International School
WILLEMSTAD, Un total di 14 instruktor ta forma e base pa e éksito di e fundraising di mas grandi di Fundashon Alton Paas kual ta e ‘Annual Fitness Challenge’. Esaki pa motivá nos komunidat pa move i ta saludabel i alabes kontribuí pa mehorá kalidat di bida pa personanan ku dwarslaesie i otro tipo di parálisis.
The Annual Fitness Challenge a kuminsá basa riba e mensahe ku Fundashon Alton Paas semper a bin ta promové ku ta moveshon ta importante pa nos salu. Pa un persona ku ta sufri di un òf otro parálisis ku ta strob’é di move su kurpa ta hasié imperativo pe keda aktivo pa kompensá e otro partinan ku no ta move.
For di esei a lanta e idea pa motivá esnan ku si por move nan kurpa òf kualke parti di nan kurpa pa move lokual ku bo por move. Esaki a pone ku diferente di e instruktornan a bin ta sostené e mensahe aki tur e añanan i e bia aki asta di 6 biaha. Ta danki na e instruktornan aki por organisá fitness challenge. Tin 3 instruktor ku tin 5 aña aportando gratuitamente. P’esei komo gradisimentu na nan nos a duna un muestra di apresio den forma di un plakat na Charlyne Balentina ku ta duna Zumba, Helen Griffith ku ta duna Pilates i Sabina Evertsz ku ta duna spinning.
Nan tambe lo tei manera bolo e aña aki atrobe pasobra nan ta kere den e kousa i ta mira e impakto di nan aporte. Un instruktor ku e aña aki ta bira su di 5 aña aportando ta Janina Charles ku ta duna Yoga. Pa e otro instruktornan di fitness nos lo tin Ruth Kroes ku tei atrobe pa Pump On Wheels ku ta e seshon spesial pa personanan den rolstoel.
Nos tin Raymundo Betancourt ku ta duna Fit Combat. Pa e di 6 edishon aki tambe nos lo tin dos instruktor nobo kual ta Nelson John Tremur ku ta duna Salsa Mania. E otro instruktor nobo ta Dangelo Look ku ta bai duna e seshon pa mucha. Pa e área di spinning nos lo tin Kristely Soleana, Meliza Garmers, Wendley Ursulita, Diana Lopez i pa promé bia den spinning nos lo tin Tirsa Garmers i Nancy Werner.
Un programa yená ku instruktornan entusiasmá pa hasi un diferensia huntu kubo. Pa e kaminata nos tin un biaha mas sosten di Jolly Walkers pa guia esaki ku e mesun ruta di aña pasá. Pa e ruta di 5 km nos ta sali international skol bai Magrietlaan – Regentesselaan – Don Martina Blvd – Schottegatweg Nrd – Wilhelminalaan – Margrietlaan pa yega bek International School. Pa e ruta di 10km tambe nos ta sali International School subi Magrietlaan pasa Regentesselaan – Don Martina Blvd direkshon Fokkerweg – Schottegatweg Zuid – Schottegatweg Oost – Schottegatweg Nrd – Beatrixlaan – Konninginnelaan i bin bek International School.
Lo tin bòrchi riba kaminda si pa mustra e direkshon di e kaminata. Manera a indiká kaba karchinan ta optenibel na Samsom Colon, Van Den Tweel Zeelandia i tambe Sport Spot Boutique. Danki na e diferente spònsernan na momento ku bo koperá bo ta haña tambe un T-shirt, awa i fruta. Repartishon di T-shirt lo sosodé e tres dianan promé ku fitness challenge.
Keda pendiente pa mas informashon di esei. Nos lo publiká mas den febrüari. Mientras tantu nos ke motivá abo tambe pa kumpra bo karchi awe mes pa hasi un diferensia pasobra #AboTambePor.


text:
Hunta di Maneho
E Hunta di Maneho òf Gerensia (Hulandes: Raad van Bestuur Ingles: Board òf Directors) ta e órgano ku ta manehá un kompania òf un instituto. E gerensia ta enkargá ku e maneho diario di e kompania i tin ku duna kuenta i rason na e Hunta di Komisario òf na e Akshonistanan direktamente. E Hunta di Maneho por ta konsistí di un òf mas persona ku ta wòrdu skohé pa e Akshonistanan huntu ku e komisarionan.
E responsabilidat final di lokual ta sosodé den e kompania ta kai riba e gerensia. E gerente ta esun ku tin ku sali pa e kompania; tin ku duna kara. Normalmente ora ta trata di un sosiedat anónimo e gerente no por wòrdu pone personalmente responsabel; esaki ta bira e kaso ora ta trata di mal maneho i no kumplimentu ku normanan di bon gobernashon.
Tarea[editá | editá fuente]
E tarea típiko di un gerensia ta entre otro:
- Manehá e kompania dor di tomo di desishon;
- Kumpli ku e vishon i e metanan di e kompania;
- Selektá, apuntá, duna soporte i revisá e trabou di e supalternonan;
- Aprobá i kumpli ku e presupuesto anual.
Funshon[editá | editá fuente]
E funshon nan den un Hunta di Maneho por ta entre otro:
- Presidente di e Hunta
- Direktor Ehekutivo
- Direktor Finansiero
- Direktor Operashonal
- Direktor Tékniko
- Direktor Komersial
- Direktor General
- Sekretario Ehekutivo


text:
Kralendijk – E echo ku Den Haag ta tarda pa duna lus bèrdè pa un plan di invershon pa e Kompania di Awa i Koriente di Boneiru (WEB Bonaire NV) no solamente innesesariamente ta kondusí na un tarifa di koriente mas haltu, pero ku tempu por trese suministro di koriente na peliger.
Diputado Hennyson Thielman: ‘For di 2010 poblashon di Boneiru a krese hopi. For di e último sifranan di Ofisina Sentral di Estadístika ta resultá ku den e añanan binidero e kresementu ta kontinuá. Na mes momentu turismo lo sigui desaroyá mas aleu, mientras ku aktividat empresarial tambe ta oumentá. Esaki ta nifiká ku e demanda pa koriente lo oumentá. Pa e motibu akí WEB tin ku hisa su kapasidat di produkshon pa evitá ku aworó mester bai limitá suministro di koriente, pero pa esei WEB tin mester di koperashon di Den Haag sí.’
Na aña 2020 WEB a presentá un plan na ministerio di Asuntunan Ekonómiko i Klima pa hisa e kapasidat di produkshon pa medio di instalashon di molina di bientu nobo i realisashon di un parke solar. ‘Ku e plan akí WEB por sigui kana den ritmo ku e kresementu di poblashon, turismo i aktividat empresarial ku por ferwagt te na aña 2030. I hasi esaki na un manera sostenibel tambe, loke alabes ta kondusí na un tarifa mas abou. Esaki ta pas perfektamente den nos vishon i e ta bon pa nos suidadanonan, nos ekonomia i nos medio ambiente.’
P’esei diputado Thielman ta spera ku riba término korto e ministerio ta tuma un desishon. ‘E márgen den kapasidat di produkshon ta bahando rápidamente, di 15% na aña 2020 pa te ku awor akí solamente 10%. Kada dia ku nan keda sin tuma un desishon, ta hala e momentu ku WEB lo no por kumpli ku e demanda mas, mas aserka. Mi no por imaginá mi mes ku gabinete lo ke laga esaki yega asina leu i mi ta sali for di e punto di bista ku den e periodo binidero nos lo mira un kontribushon konstruktivo for di Den Haag.’
Kralendijk – E echo ku Den Haag ta tarda pa duna lus bèrdè pa un plan di invershon pa e Kompania di Awa i Koriente di Boneiru (WEB Bonaire NV) no solamente innesesariamente ta kondusí na un tarifa di koriente mas haltu, pero ku tempu por trese suministro di koriente na peliger.


text:
KRALENDIJK – Kampionato biar Bola-8 pa ekiponan ku ta afiliá na FeBiBo ku ta e federashon di biar di nos isla, ta dediká na sr. Erwin “Chino” Phelipa i sr. Ernesto “Nechi” Wijman, por sierto dos persona ku hopi aña di eksperensia i den e deporte di biar di nos isla.
E kampionato ta kuminsá otro siman djaluna 23 di novèmber 2020 den sala di biar di Kompleho Deportivo Jorge Nicolaas na Kaya Amsterdam pa mitar di anochi sin públiko.
E promé partido djaluna awó ta entre e ekiponan Azteca i Sharp Shooters
E desishon aki reunion di FeBiBo ku su ekiponan afiliá, a yega na dje djamars último den oranan di anochi na Kompleho Deportivo Jorge Nicolaas na Kaya Amsterdam.
Durante e reunion a yega na sierto puntonan ku a keda palabra den e reunion.
Puntonan palabrá:
• Lo hunga 1 wega pa dia pa por tin ménos hende den sala.
• Tur hungadó mester registrá na entrada i lo tin “handsanitizer” na entrada di sala di wega.
• Kada ekipo tambe mester sòru pa tin “handsanitizer” pa su hungadónan.
• NO TA PERMITÍ PÚBLIKO, solamente e hungadónan di e ekiponan ku tin wega e dia ei lo por ta den e sala.
• Lo apliká mesun sistema di e final di kampionato 2019/2020.
Lo usa e mesa na nort i esun di suit lo keda será.
• Rèfri di kada wega MESTER usa “handschoen” i despues di kada sèt lo desinfektá e mesa.
• Ekiponan lo yuda ku e parti di kontròl i avisá tur hungadó pa mantené na e reglanan di distansia sosial i di higiena.
• Pa yanüari lo disidi ku lo mantene 1 wega pa dia òf e lo bira manera e tabata sèmper di 2 wega pa dia dependiendo di e situashon di Covid 19.
Di parti FeBibo ta deseá tur ekipo tur klase di éksito na e kampionato ku ta kuminsá djaluna otro siman.
E promé partido mitar di ocho anochi ta entre e ekiponan Azteca i Sharp Shooters.


text:
Oranjestad-Den e dianan aki cu e berdad ta sali na cla riba e mal maneho financiero hiba y e promesanan falso haci pa e exponentenan di Gabinete Eman, nos por ripara cu nan ta haciendo un esfuerso grandi pa scapa nan cara di berguensa door di tira culpa riba MEP.
E ta conoci cu debi na e mal maneho financiero di Gabinete Eman awe e finanzas publico di nos Pais ta pesimo y ta contando cu cifranan di deficit y debe nunca antes bisto segun Banco Central. Danki na e mal maneho aki, awe nos Pais ya a wordo degrada internacionalmente pa e companianan di rating Standard and Poors y Fitch. Pa no papia mes di e rapport devastador di IMF cu Gabinete Eman a purba tene scondi aña pasa. Pero e mas tristo ta cu e Pueblo di Aruba danki na e iresponsabilidad y incapacidad di e exponentenan di Gabinete Eman awe mester sufri bou medidanan severo cu ta limita e progreso di nos Pais. E ta lamentabel pa constata cu asina mes cu cifranan di Banco Central ta demostra cu ta Gabinete Eman ta esun a hinca nos den un abismo financiero, awe su mandatarionan y parlamentarionan kier core pa nan responsabilidad manera gran cobarde y ta busca tur forma pa culpa partido MEP pa nan errornan.
Asina bo ta haya nos Minister Eman cu na final di cada speech of articulo di prensa kier baha su gal y tilda MEP pa su propio fracaso como gobernante ya cu su vision di gasta placa pa acomoda amigo y sponser di campania a resulta den un pobresa nunca antes bisto di e Pueblo di Aruba. Nos Minister De Meza bou guia di Minister Eman tambe a contribui na dania e stabilidad di nos finanzas publico te hibe na e extremo cu awe Hulanda ta pone condicionan severo pa nos Pais por presta placa riba mercado internacional. Algo cu normalmemte tabata un formalidad awe ta bira un discucion hasta den Tweede Kamer, ya cu ta teme cu e mal maneho financiero hiba na man di Gabinete Eman lo ta pone cara di Hulanda y Reino na berguensa. Pero e ex mandatario di finanzas aki cada bes kier tira culpa riba MEP pa su fracaso, sin realisa cu e cifranan ‘on his watch’ ta mustra su propio incapacidad pa maneha e cartera di e Pais aki. Sin laga afor nos Minister Oduber cu su defensa fofo pa tilda MEP di friends and family y di huurmento di tanchi y papa, siendo cu bou di su mesun wowonan fixmento grandi di amigonan y sponsernan di campania ta tuma lugar cu placa di Pueblo sin cu e ta bisa nada. Mira por ehempel e huurnan cu ta wordo paga pa acomoda Rietveld Academie na Aruba. Dicon Minister Oduber no ta exigi pa nan keda cancela? Dicon e mandatario no tin curashi di publica e lista nobo di huur pa Pueblo por compara y saca su mesun conclucion si ela bira menos of mas? Pa no papia mes di esnan rond di e mandatario cu di un dia pa otro ta enrikese nan mes via dealnan cu gobierno. Eynan si tin silencio grandi, sin papia mes di e tenemento di man cu hendenan sentencia pa trafico di arma cu ta tira atraco y perhudica nos Pais, pero cu ta wordo yuda si cu placa di Pueblo. Acaso nos Minister Oduber su firma a wordo falsifica? Of esaki si ta haci dolor y pesey no tin curashi pa papia di dje mescos cu Minister Eman no tin curashi pa papia di su tenemento di man cu Kiko Gomez?
Esaki ta djies algun ehempel di e cobardia di nos mandatarionan pa bisa e berdad y admiti e error cu nan a faya di maneha e finanzas publico na un manera responsabel na bienestar di nos Pueblo. Tildando y tirando culpa riba MEP no lo haci boso responsabilidad menos y tampoco no lo libra boso di e reproche di nos yuinan y nietonan pa a limita nan futuro danki na e megadebe cu boso a pone riba nan lomba. Sikiera pa respet pa nan cara mustra cu boso ta homber tambe pa admiti boso propio error y no purba scapa cara manera un cobarde tirando culpa riba MEP.


text:
(Centraal Bureau voor Statistiek)!
E agenda aki jama MIEDU!
Klaramente e agenda di MIEDU ku nos gobiernu ta bendiendo su plan final ta pa hanja ront korsou tuma un injekshon EKSPERIMENTAL!
https://www.cbs.cw/population-tables
"YOU WILL OWN NOTHING AND BE HAPPY"
https://www.weforum.org/agenda/2016/11/how-life-could-change-2030/
Esaki ta un video ku World Economic Forum mes a krea pa mustra e plan ku nan tin. Esaki ta un echo, esaki ta e e berdad.
https://www.youtube.com/watch?v=ER04dbt5p74&feature=youtu.be
ARGENTINA ta NENGA sera DEAL ku Pfizer tokante "vakuna covid-19"
‘Held to ransom’: Pfizer plays hardball in Covid-19 vaccine negotiations with Latin American countries
Pfizer accused of bulying Latin American countries during negotiation for the vaccine
https://www.pfizer.com/news/hot-topics/the_facts_about_pfizer_and_biontech_s_covid_19_vaccine
8 di april 1974. Nos ta den e "Atlanta Stadium" di e konosido Atlanta braves. Henry Aaron ta para riba base enfrentando Al Downing di e ekipo di Dodgers. Manera tabata e kustumber, fantikonan di kontra partido ta grita den su kontra i ke kore ku ne. E no ta ni prekupa ku e remarke rasistanan. Manera semper, e no ta worry su kabes.
Despues e kos ta bini... Al ta picha... Hammerin' Hank ta dal un bataso....
E di 715 homerun i ela kibra e rekord di Babe Ruth.
Den e stadion bo ta skucha den mikrofono: “What a marvelous moment for baseball; what a marvelous moment for Atlanta and the state of Georgia; what a marvelous moment for the country and the world. A black man is getting a standing ovation in the Deep South for breaking a record of an all-time baseball idol."
Resientemente, Henry a hasi loke ela kere ku ta bon. Riba 5 di januari 2021 ela bai tuma su e injekshon (vakuna covid-19) i a hasi esaki un espektakulo den media di esaki. Ela trata na skapa bida di hende. Ela spera ku asina e por a konvense "merikanonan di kolor" pa hasi mesun kos.
Henry a fayese djis despues, riba 22 januari. Dios tuma su alma i e deskansa na pas.
Henry, masha danki pa tur loke bo a hasi pa bo prohimo den bo bida bunita ku bo tabatin. Nos no lo lubida bo.
VAKUNA KONTRA COVID-19?
ABO LO KE TA PARTI DI UN EKSPERIMENTO?
Kiko ta e BERDAD tras di e supuesto vakuna?
Lezersbrief ontvangen op 24 december 2020
Mi a lanta kontentu awe, paso mi a hasi anja i mi a disidi di bai bishita mi ruman “Tuti” ku ta kedando den un tehuis na Utrecht. Esaki lo a bira mi regalo di mas grandi, paso dor di tur e medidanan aki ta hopi difisil pa bai den trein di Amsterdam te Utrecht pa bishit'e. Mester bisti tapaboka y tene 1,5 meter di distansia i tur esei nan.
Wel día 22 a jega, mi hasimentu di anja. Mi a banja, bisti i mi tabata den trein kaminda pa Utrecht. Mi subrinu ta bel mi bisa mi: “Tanchi e tehuis di mama ta den lockdown, dus tanchi mester bai kas bek”.
Ta asina ku mi ruman Tuti, a hanja Alzheimer ora e tabatin 55 anja di edad i dos anja pasa su junan a manda busk'e foi Korsou i pon'e den un tehuis na Hulanda. Wel ta parse ku Tuti su nanishi tabata kore un tiki i otro pashentnan tambe. Tur hende mester a wordu di test pa corona.
Pero no tabata prome biaha ku tin un lockdown. Nan a sera Tuti den un kamber i eiden nan e mester a keda te ora ku tur hende hasi un test. Tampoko su junan no tabatin mag di bai wak e mientras ku tin lockdown.
Ora tin lockdown, tampoko nan no mag di bai kana ku ne pafo den parke. E mester a keda será den su kamber i ku tapaboka bisti.
Bo ta hanja e kos aki ta bon? Pa sera un hende den kamber i su famia nan no tin mag di bishit'e?
Mi otro ruman Linda tambe ta den un instituto paso e tambe ta deshabilitá. E si tin su mes bibieda i ta kada bia e ta jama mi bisa mi: “Nos ta den lockdown atrobe mi ruman. Mi no por sali pafó”. Pero asina ku e por sali e ta subi su scoot mobiel i kore keiru.
Na mi pareser e kos aki ta inhumano. Bo no por kita un hende su libertad asina'ki. Mi dos rumannan, mi mayor nan i e kasá di mi ju ta den grupu di riesgo. Pero nan semper lo keda den e riesgo aki. Ora tin griep, bakteria of un virus, semper nan mester kwida nan mes.
Pero nos tei komo famia pa nan, pero lastimamente ku e stuashon di awor nos mes no por kuida nan. Nos mester por bai bishita nan ora ku nan ta malu. Ta e ora ei mas bo mester di bo famia. Den isolashon, esaki no ta bida pa niun hende. Aunke kon desabilitá bo ta, tur hende mester semper ku nan libertad.


text:
Dama perdí den mondi lokalisá
KOMUNIKADO DI PRENSA 416 /2022
4 sèptèmber 2022
Dama perdí den mondi lokalisá
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djadumingu 4 di sèptèmber alrededor di 15.30’or, Sentral di Polis a risibí notifikashon di un
dama ku ta hasi trabou di vigilansia na un plantashon den área di Libu, ku mester ta perdí
den e mondi grandi di Mal Pais.
E dama aki lo tabata for di den oranan di mainta den e mondi.
Mesora a dirigí diferente unidat den e área aki pa buska e dama.
Mas lat polis a risibí refuerso di tantu V.K.C. komo Milisia di Kòrsou. Durante di e buskeda
polis tabata den kontakto ku e dama pero debí ku e mondi ta basta grandi i e dama no
tabata sa eksaktamente unda e ta, a kompliká e posibilidat pa lokalis’é.
A pidi yudansa tambe di helikòpter di Wardakosta ku a duna un man den e búskeda i pa
mas o menos 17.40’or, personal di helikopter a mèldu ku nan a lokalisá e dama den e
mondi.
Helikòpter a transportá e dama pa un sitio den e area di Libu, na unda ambulans tabata
sperando pa transport’é pa Sala di Emergensia di C.M.C. pa opservashon.


text:
Dia prome di september 2022, dia di prensa, dia di nos como tur esnan cu tin e tarea pa educa y informa un comunidad completo. E ta un dia pa celebra, pero alabes un dia pa para keto un rato y reflexiona riba nos trabao y tarea cu nos tin, kico e ta , kico por mehora y kico nos ta haci bon y/of malo.
Semper bay tin dos banda di medaya di un situacion, pero loke ta e esencia y importante di nos trabao ta pa ta neutral y trece e panorama di loke tin pa e pueblo ta na altura di loke ta pasando y pa e pueblo siña mas di dje, compronde y pa e mes saca su propio conclusionnan.
Nos trabao ta un trabao hopi importante pa brinda loke ta e informacion cu hecho y prueba. Instiga, duna propio opinion, kere di ta miho, pone number si ta number un of ta number 10 no ta relevante, loke ta relevante ta bo sinceridad y e realidad cu ta keda treci padilanti.
Den mundo di medio di comunicacion nos tin hopi pa drecha, hopi pa cambia, hopi pa structura y hopi pa aporta di loke ta e liña di conocemento. Esaki ta un tarea di nos den medio pa boso como comunidad.
E grado di mentalidad y pensamento di un pueblo hopi biaha nos tin e poder pa guia esaki y si nos como periodistanan tuma esaki na serio, educando un comunidad cu bon informacion y no trece mal
P’esey mes abo como ciudadano scoge semper loke ta calidad di noticia cu abo por amplia bo conocemento di un forma corecto. Mesun cos cu bo ta scoge pa bisti un paña, come un cuminda, cumpra un auto of cumpra un cas, bebe un remedi cu ta bon pa bo, ta bo tarea tambe ta pa scoge bo plataforma , corant, radio,website cu ta duna bo e informacionnan relevante pa bo conocemento. Felis Dia di Prensa pa tur colega y cu awe por ta un dia di reflexiona di nos compromiso di nos trabao pa un miho Aruba.
Mi persona mes tin un trayectorio largo den medio di comunicacion, amplio experiencia den tur sector y ta e prome hende muhe den medio di tin su propio plataforma di website di NOTICIA den e mundo di hende homber cu ta domina e area aki pa basta aña. Un total di 23 aña di experiencia, mi a caba mi MAVO , Operations management y haci diferente curso di fotografia, filmacion, Luz, editing, write scripting, curso di papiamento. Mi a yuda lanta y forma parti di un planta di televisión completamente nobo na Boneiro, Energia Vicion cu awe ta DutchCaribbean TV. Awe ta propietario di mi propio plataforma EAnews.com pa algun aña caba cu dia pa dia ta crece y lo sigui expande cu mas proyecto na caminda pa sigui informa y educa na e forma corecto.
Mi reflexion riba Dia di Prensa
Dia prome di september 2022, dia di prensa, dia di nos como tur esnan cu tin e tarea pa educa y informa un comunidad completo. E ta un dia pa celebra, pero alabes un dia pa para keto un rato y reflexiona riba nos trabao y tarea cu nos tin, kico e ta , kico por mehora y kico nos ta haci bon y/of malo.


text:
ORANJESTAD: Recientemente na Colegio EPI rondona pa famia y coleganan a tuma luga un bunita ceremonia di gradicimento na honor di sra. Alicia Leest. Minister Endy Croes a atende e ‘farewell party’ di sra. Alicia Leest kende a labora pa mas di 40 aña den e veld di enseñansa na Aruba.
E trayecto di sra. Alicia Leest den e veld di enseñansa.
Sra. Alicia a cuminsa na Paso Sigur como werkster. 25 aña pasa sra. Leest a join ekipo di colegio EPI unda e la cuminsa traha como ayudante den administracion y despues bira beheerder di e Open Leer Eilandje cual tabatin un biblioteca cu sra. Leest yuda ‘setup’.
Tambe sra. Leest a atende studiantenan cu nan lesnan despues di school. E ultimo aña nan sra. Leest a bay den administracion y asisti eyden. Sra. Leest ta un persona cu un pasion grandi pa yuda colega y studiantenan. Sra. Alicia semper a yuda organisa diferente evento pa colega como tambe studiantenan e.o. Curason di Pasco. Como tambe sra. Leest tabata scucha dolornan di e studiantenan pa dunanan conseho y guianan kico nan lo por haci. Sra. Alicia tabata schouder pa hopi colega cual por bisa un persona hopi confiabel.
Minister Endy Croes a hiba palabra na e ocasion special aki, unda e mandatario a expresa cu awe kisas ta un dia emocional unda cu sra. Alicia ta laga su coleganan di tanto aña. E mandatario a sigui bisa cu e no conoce sra. Alicia, pero si e ta wak cu señora Alicia tin un bon curason. E ta pone mi corda mi mama cu e carisma cu ta expresa. E mandatario di Enseñansa a sigui bisa; pues e trabou cu sra. Alica a eherece pa mas di 40 aña den diferente funcion den e veld di enseñansa sigur ta di aplaudi, un empleada ehemplar. Minister Endy Croes a invita sra. Alicia na su bureau unda cu den nomber di Gobierno di Aruba y Ministerio di Enseñansa y Deporte a otroga un reconocemento como tambe a gradici sra. Alicia y a desee hopi exito den futuro, gosa di e pensioen bon mereci. Palabranan di gratitud na sra. Alicia pa su amor, cariño y e trabou cu a desplega durante mas di 40 añanan. Masha danki pa tur e trabou y gosa pensioen bon mereci.


text:
Willemstad, 15 augustus 2017
WILLEMSTAD, FUNDASHON ALTON PAAS ta hopi kontentu i agradesido ku e promé fase di e Curacao Inclusion Project i ku mayoria hotel i restaurantnan miembro di CHATA a habri nan establesimentu pa por hasi e audit riba asesibilidat.
Un total di 71 luga a partisipá den e audit pa por a haña un bista di tur e luganan ku ta asesibel. E kos great ta ku diferente doño di establesimentonan tin interes pa ta asesibel. Pues e parti di konsientisashon ta keda relevante i speshalmente dor ku nunka no tabatin un standard di kiko ta hasi un luga asesibel. Kada luga a hasi algu pero no ta tur ta kumpli ku e spesifikashonnan nesesario. Bo por haña un establesimento ta pone un parkeerplaats pero no na e midi korekto òf tin entrada ku subida pa e persona por drenta un restaurant pero no tin espasio pa e por sinta ku su ròlstul na mesa. Pesei komo fundashon nos ta kontentu ku e inisiativa aki por a start e kombersashon pa nos tur por kuminsa ku e pasonan pa bira mas asesibel.
Komo parti di e audit nos lo rekonose e establesimentunan ku di nan propio inisitaiva a hasi nan luga asesibel ku e rekonosementu di hotel, restaurant i empresario mas asesibel. Apesar ku no tin empresario bou di miembronan di Chata ku personanan den ròlstul den servisio, nos NO ke eskluí empresarionan ku si a tuma un persona den ròlstul ful den servisio. Pesei den e di dos fase di e proyekto nos ke envolvi komunidat kompletu den e kombersashon dor di duna komunidat e oportunidat pa vota pa e empresario mas asesibel. E votashon lo keda organisa online i lo start dia 28 di Augustus pa 7 di september. For di e audit siguiente hotel i resturantnan a keda nomina pa rekonosementu kual ta Dolphin Suites, Sta Barbara Beach & Golf Resort, Avila Beach Hotel, Medi Restaurant, Nautilus Restaurant i Belle Terrace Restaurant.
E di 3 fase di e proyekto ta e klousura di e oudit ku rekonosementu di e hotel, restuarant i empresario mas asesibel dia 8 di sèptèmber 2017 na Sta Barbara Beach & Golf Resort. E programa di klourura ta varia pa duna un toke spesial na e totalidat ku videonan spesial produsí relashona ku asesibilidat, persona den ròlstul i deklamashon. Tambe lo tin un show di benefisio na enkargo di Randal Corsen huntu ku su orkesta. Fundashon tin pakete di karchi spesial pa kompanianan ku ke sostene e inisiativa di asesibilidat i inklushon. Por tuma kontakto ku Fundashon Alton Paas na 5100087 of via email info@fundashonaltonpaas.org pa kompra di karchi. Por haña karchi tambe via di CHATA.


text:
Dia 6 di juli ultimo a tuma lugar e instalacion di e Directiva nobo di Rotaract Club of Aruba pa aña Rotario 2019-2020. E evento a tuma lugar na Divi Aruba bou di guia di e maestro di ceremonia Sunny Dodia. Presidente di Rotaract Club of Aruba a scoge e tema “Team Up” pa aña Rotario 2019-2020.
E anochi a cuminsa cu entrega di reconocimento special na miembronan di Rotaract Club of Aruba pa nan “Outstanding service performance” durante aña 2019 – 2020. A sigui na entrega e comision di e projecto “Pasa Pret cu Rotaract 2018” cu e reconocimento di “Project of the Year”, cual tabata e feria pa mucha cu Rotaract ta organisando pa di 5 aña consecutivo, unda mas cu 300 mucha y nan famia a pasa un dia alegre hunto na Club Caiquetio. Alabes, e miembronan por a vota riba e proyecto “hands on” di aña, e proyecto cu a gana esaki ta e “S.A.B.A. Runway Fashion Show” unda miembronan a guia nos grandinan durante un fashion show spectacular, conhunto cu S.A.B.A. Durante e ceremonia tambe a tuma tempo pa gradici sponsornan y otro hendenan cu yuda haci cada un proyecto durante e aña un excitoso.
Presidente saliente Ryon Dijkhoff a duna un resumen di e proyectonan y actividadnan realisa durante aña 2018-2019 y e impacto positivo cu e esakinan tabata tin pa comunidad di Aruba. E aña tabata sigur uno hopi exitoso na unda cu Rotaract a logra engrandece nan impacto den comunidad cu proyectonan innovativo y sostenibel. Alabes a realisa mas presencia internacionalmente, den red social y crece cu 9 miembro nobo. Presidente di Rotary Club of Aruba America Barrios a presenta un “Platinum Presidential Citation” di Rotary International President, Barry Rassin, na Ryon Dijkhoff y Rotaract Club of Aruba pa un aña espectacular. Ryon Dijkhoff a sigui na gradici Rotary Club of Aruba y Interact Club of Aruba pa nan sosten y tambe a elogia tur miembro di Rotaract pa nan bunita trabao e aña aki, nan dedicacion na nos comunidad y nan entusiasmo. Manera Ryon a trece dilanti “Growth does not mean anything if it comes from a place of bad intentions, growth is meaningful if our thoughts, actions and emotions align towards the greater good”. Rotaract ta duna su miembronan e oportunidad pa desaroya nan abilidad nan di liderazgo y alaves yuda nos comunidad y esnan mas vulnerabel. Alabes a gradici tur cu a aporta na e proyectonan di e aña y tambe un danki special na e Directiva saliente.
E anochi a continua cu e instalacion di e Directiva nobo pa e aña 2019- 2020, cuminsando cu e “pinning” di e Presidente pa e aña venidero 2019-2020, Diantha Boekhouwer, sigui pa Tiana de l’Isle como Vice-Presidente, Shawn Lopez como Tesorero, Katinka van der Putten como Secretaria , Amedée Wever como Club & International Service Director, Stephanie Buckley como Community Service and Professional Development Director y Immediate Past President Ryon Dijkhoff.
E Presidente nobo Diantha Boekhouwer, a enfatisa cu tur Rotaractor ta un mundo riba nan mes, pero cu hunto lo “TEAM UP” pa realisa un aña estelar. Y asina, esaki ta e vision cu lo guia e tema di e club pa e aña aki: “TEAM UP”, cu ta fit cu e tema di e Districto 7030, “Excellence Through Quality”, y e thema di Rotary, “Rotary Connects the World”. Alabes, Diantha a elabora ariba e 3 obhetivonan pa e aña 2019-2020, cual ta mas iniciativa “hands on”, unda miembronan lo brinda mas servicio den communidad, “foster fellowship” y “empowering youth”. Diantha ta desea di engrandece e presencia di Rotaract Club of Aruba den e Districto 7030, cumpli cu e rekisitonan di Rotary Internacional y di e Districto 7030, y tambe continua cu e bon relacion entre Rotary Club of Aruba y Interact Club of Aruba. Pa prome biaha den historia, 3 Presidente femenino lo dirigi e famia Rotario pa aña 2019-2020, esta América Daryanani-Barrios Presidente di Rotary Club of Aruba, Diantha Boekhouwer Presidente di Rotaract Club of Aruba y Sufi Wadhwani Presidente di Interact Club of Aruba. Finalmente, Diantha lo kier sigui cu e bon relacion cu e socio nan cu ta haci tur e proyectonan posibel.
Como Presidente di e club den e aña binidero, Diantha su meta ta pa e proyectonan comunitario cu Rotaract ta conosi p’e ta mas amplio pa asina yuda esnan cu mas necesidad den nos comunidad. Esaki ta bai man den man cu e tema di “Team Up”, unda e ambicion ta pa nos bini hunto como pais, comunidad, y club.
E miembronan di Rotaract Club of Aruba no a sinta keto, y a cuminsa prepara pa nan proximo proyecto “Back to School”. Esaki lo ta di 27 aña cu Rotaract Club of Aruba lo ta colectando productonan di scol pa yuda muchanan di menos recurso cuminsa un aña escolar exitoso. Miembronan y boluntario di club lo ta na Dyon Center dia 20 di juli y 27 di juli di 9:30 AM pa 1:00 PM. Nos ta invita comunidad di Aruba pa aporta na e bunita proyecto aki.
Bishita nos Facebook page: Rotaract Club of Aruba pa mas informacion of e-mail nan na info@rotaractaruba.com.
Rotaract Club of Aruba kier a gradici Rotary Club of Aruba y tur otro persona cu a forma parti di e anochi di instalacion aki, y ta desea e directiva nobo hopi exito.